Telenor uložio 72 miliona dinara uloženo u društveno odgovorno poslovanje Telenor uložio 72 miliona dinara uloženo u društveno odgovorno poslovanje – Personal magazin\nKompanija Telenor tokom 2013. godine uložila je više od 72 miliona dinara u održive projekte usmerene na razvoj lokalne zajednice i društva u Srbiji. Projekti su usmereni na jačanje lokanih…\nKompanija Telenor tokom 2013. godine uložila je više od 72 miliona dinara u održive projekte usmerene na razvoj lokalne zajednice i društva u Srbiji. Projekti su usmereni na jačanje lokanih zajednica u Srbiji, razvoj obrazovanja, podršku kulturi, kao i na poboljšanje položaja dece i ugroženih društvenih grupa.\n„U saradnji sa 69 partnera iz javnog i civilnog sektora inicirali smo i podržali 35 novih projekata, od kojih je najveći deo usmeren na stvaranje i korišćenje mogućnosti koje pružaju internet i savremene digitalne komunikacije. Ponosan sam što mogu da kažem da smo prošle godine izdvojili duplo više sredstava za oblast društvene odgovornosti u odnosu na 2012, i da se u Telenoru osećamo privilegovanim što doprinosimo razvoju srpskog društva“, kaže Uve Fredhajm, generalni direktor Telenora u Srbiji.\nJedan od dugoročnih partnera Telenora je UNICEF, a saradnja se odvija na programima unapređenja zdravstvenih usluga za romsku populaciju kroz projekat „Povezivanje“, kao i na prevenciji digitalnog nasilja, kroz program „Zaustavimo digitalno nasilje“. Telenor i UNICEF nedavno su potpisali i globalni dogovor, koji pored finansijske podrške obuhvata i pristup rešenjima mobilnih tehnologija za pomoć u unapređenju dečjih prava.\n“UNICEF-ova saradnja sa Telenorom u Srbiji je model partnerstva između javnog i privatnog sektora, a u ovom slučaju i primer kako saradnja sa informaciono komunikacionom industrijom može da dovede do inovativnih rešenja u promociji, zaštiti i praćenju dečijih prava, sa posebnim fokusom na pravičnost”, izjavio je Mišel Sen Lo, direktor UNICEF-a za Srbiju.\nU saradnji sa lokalnim vlastima Telenor je otvorio Internet klubove u sedam srpskih opština, i šestu godinu zaredom nastavio sa otvaranjem Internet parkova, kojih trenutno ima 14 u šest gradova. Telenor je pomogao digitalizaciju foto-arhive Muzeja istorije Jugoslavije, koja je sada ne samo sačuvana već i lako dostupna svima.\nViše informacija o realizovanim projektima možete pronaći u Telenorovom izveštaju o održivom poslovanju za 2013. godinu koji možete preuzeti ovde.\nTelenor uložio 72 miliona dinara uloženo u društveno odgovorno poslovanje was last modified: April 15th, 2014 by Redakcija\ndruštveno odgovorno poslovanjeTelenorTelenor Srbija


“Jer nas se tiče”: Tužićemo resornu ministarku zbog problema “Uborka”\nPrethodno su poručili kako će podići tužbu protiv federalne ministrke okoliša Edite Đapo jer, kako navode, deponija još uvijek nije izmještena sa ovog lokaliteta.\nAktivista Nijaz Hodžić u izjavi za medije konstatovao je da građani, bez obzira na to što se dugo nisu okupljali, nisu zaboravili na Uborak i zahtjeve, te da će se sigurno jednog dana izboriti za izmještanje deponije na lokaciju koja bi bila adekvatna i prihvatljiva za sve građane Mostara.\n“Sumnjamo da gradske vlasti išta rade po ovom pitanju. Ministarka Edita Đapo istovremeno ne želi da shvati problem ili ozbiljnost problema. Sada je više nego jasno da postoji dogovor HDZ-a BiH, SDA i SBB-a da se ovdje ništa ne uradi“, rekao je, izrazivši zadovoljstvo što su podršku mostarskim aktivistima iskazali i ekolozi iz cijele zemlje i regiona.\n“Duboko smo svjesni da se teško pored ovakve vlasti nešto može promijeniti. Nedavno sam imao priliku razgovarati sa prvim čovjekom SDA u HNK, koji mi je rekao kako on nije dobio nikakav zadatak za Uborak, iako su to javno kazali gospoda Bakir Izetbegović i Dragan Čović nakon nihovog sastanka, a kazao je i kako ne može sebe dati na sve strane, te da zbog toga nije ništa preduzeto za izmještanje deponije“, navodi Hodžić.\n“Slijede tužbe protiv ministarke Edite Đapo i inspektora Ediba Salkića. Ukoliko se uskoro ništa ne preduzme, ponovo ćemo blokirati i dovoz smeća. Lokacije o kojima je ranije bilo govora do sad nisu ispitane. Ministarstvo i inspektorati ne rade, pa deponija već dvije godine bez problema radi nelegalno, što takođe daje vjetar u leđa aktuelnoj lokalnoj vlasti da nastavi raditi šta god poželi“, izjavio je Hujdur.\nTags\t#Deponija Uborak\t#Jer nas se tiče\nVolonteri na Vlašiću u akciji čišćenja i označavanja staza


Film "Mnoštvo i manjina" za vikend na RTV Kim\nFilm “Mnoštvo i manjina” proslavljenog reditelja Gorana Markovića koji je urađen u koprodukciji sa RTV Kim biće priakazan na našem kanalu u subotu od 21 sat. Repriza će biti na programu u nedelju u 18h.\nTokom snimanja filma u Gračanici (Foto Kim arhiva)\n"Mnoštvo i manjina" je provokativna priča o promeni identiteta, a nastala je u vreme kada je scenarista i reditelj Goran Marković dobio poziv Narodnog pozorišta u Prištini, sa sedištem u Gračanici, da režira svoju čuvenu dramu “Govorna mana”.\nRadnja filma se odvija na dve relacije, u Beogradu, u pozorištu, gde glavni glumci Tihomir Stanić, Jelena Orlović i Nebojša Đorđević igraju predstavu, i na Kosovu, gde se ekipi u kojoj su i dramaturg Ivana Cici Dimić i producent Svetozar Cvetković priključuje i Isak Vorgučić, direktor RTV KIM.\nU filmu se pojavljuju još i Živojin Rakočević, direktor Doma kulture u Gračanici, ali i iguman manastira Draganac Ilarion, nekadašnji glumac Rastko Lupulović.\n26.01.2021 Kampanja pre zvanične kampanje?: Mirićima nova kuća, stanarima u "Bergenu" renovirani stanovi (1201)


Subota , 2020-07-04 | 14:21:41\nTurska je jutros kao pomoć zdravstvenim ustanovama u Novom Pazaru i Tutinu poslala medicinsku i zaštitnu opremu, koju je obezbedilo Ministarstvo zdravlja ove zemlje.\nAmabasador Turske Tandžu Bilgić rekao je novinarima na aerodromu Nikola Tesla u Beogradu da je ova pomoć rezultat dobre saradnje sa državnim i lokalnimk vlastima.\n“Nastavićemo i dalje da budemo uz Srbiju i Novi Pazar u borbi protiv pandemije. Ovo je pomoć koja je poslata uz odobrenje predsednika Redžepa Tajipa Erdoana, a zahvalio bih se vlastima Srbije na bliskoj saradnji sa Turskom i poželeo svima dobro zdravlje”, rekao je Bilgić.\nPotpredsednik Vlade Srbije Rasim Ljajić zahvalio Turskoj navodeći da je stigla velika količina pomoći.\nPredsednica Bošnjačkog nacionalnog vijeća (BNV) Jasmina Curić zahvalila se ranije Erdoganu, od koga je zbog pogoršane epidemiološke situacije u Sandžaku pismom zatražila pomoć.\n"Vrlo je važno zahvaliti za sve donacije, pre svega iz naše dijaspore koja nesebično šalje pomoć i koja je ovog puta 'položila ispit'. Svakdodnevno imam pozive brojnih organizacija koje nude pomoć", dodala je Curić.


Dobins: Ne verujem da će uspostavljanje nezavisnosti Kosova postati presedan\nKako bi razlike u gledištima zemalja Evropske unije, Rusije i Sjedinjenih Država mogle da utiču na ishod tekućeg pregovaračkog procesa o budućem statusu Kosova? Kolega Branko Mikašinović zamolio je za odgovor na to pitanje Džejmsa Dobinsa, direktora Centra za medjunarodnu bezbednost i odbrambenu politiku i savetnika za Balkan u administraciji predsednika Bila Klintona.\nDobins: Postoje razlike u stavovima nekih zemalja Evropske unije, manji broj se protivi nezavisnosti Kosova, ali će se većina, i to najveće i najvežnije evropske zemlje, svakako pridružiti SAD u priznavanju nezavisnosti Kosova. Naravno, uloga Rusije je problematična i niko od nas ne zna da li će Rusija na kraju biti spremna da prihvati kompromisno rešenje, ili jednostavno nastavi da podržava poziciju Srbije i insistira na nepriznavanju nezavisnosti Kosova. Postoje razna kompromisna rešenja koja bi mogla da pokažu rezultate. Medjunarodna zajednica svakako nije odustala od mogućnosti postizanja sporazumnog rešenja. Imate i opciju da Srbija ne prihvati rešenje, a Rusija ga prihvati, mada to nije verovatan ishod, kao i da ni Rusija ni Srbija ne prihvate nezavisnost Kosova. Ali, još uvek ima dosta vremena da se razmotre razne formule i pronadje rešenje.\nGlas Amerike: Da li bi nezavisnost Kosova mogla da podstakne separatističke aspiracije u Španiji, Rumuniji, pa i dalje u Velikoj Britaniji ili Kanadi?\nDobins: Niko se neće protiviti mogućnosti sporazumne podele nekih zmelja: imate primer Čehoslovačke. Ako Škotlandjani žele da budu nezavisni od Velike Britanije, oni bi to verovatno mogli da ostvare, kao i Flamanci u Belgiji, ili recimo Kvebek u Kanadi, ali oni nisu izabrali taj put. Ne verujem da će uspostavljanje nezavisnosti Kosova postati presedan. Rusija bi, sa druge strane, trebalo da dobro razmisli o mogućnosti presedana, jer bi se to moglo odraziti i na nju, pošto postoje regioni koji ne bi želeli da ostanu u sastavu Rusije.\nGlas Amerike: Premijer Srbije Vojislav Koštunica je izjavio da ”SAD sprečavaju Albance da prihvate kompromisno rešenje” čestim izjavama svojih zvaničnika u prilog nezavisnosti Kosova.\nDobins: Medjunarodna zajednica, uključujući SAD, bila je veoma strpljiva. Ahtisarijev proces je trebalo da bude okončan pre skoro godinu dana. On je stalno produžavan na zahtev Srbije da bi se srpskom rukovodstvu dalo više vremena, ali ga ono nije iskoristilo na efikasan način da pripremi svoju javnost i da iznese realne kompromisne predloge. S druge strane, aspiracije kosovskih Albanaca se nisu promenile ili smanjile, a 90 odsto populacije Kosova se zalaže za nezavisnost. Vlasti u Beogradu nisu bile spremne da ozbiljno razmotre Ahtisarijev plan, tako da ne vidim šta bi se postiglo daljim pregovorima.\nGlas Amerike: Šta mislite da će se dogoditi posle završetka pregovaračkog procesa 10. decembra, ako dve strane ne postignu sporazumno rešenje?\nDobins: Mislim da Priština neće tada doneti jednostranu odluku o statusu Kosova, već da će doći do daljih razgovora izmedju kosovskih Albanaca i onih članica medjunarodne zajednice koje su spremne da pod izvesnim uslovima prihvate nezavisnost Kosova. Medjunarodna zajednica će obezbediti garancije za Kosovo i odredjeni stepen trajnog medjunarodnog nadzora i angažovanosti u pokrajini i, na osnovu toga, omogućiti proglašenje nezavisnosti Kosova.


Vojna vežba srpskih i američkih snaga u bazi Jug – RTV SUNCE Arandjelovac\nHome » Svet » Vojna vežba srpskih i američkih snaga u bazi Jug\nVojna vežba srpskih i američkih snaga u bazi Jug\nSvečanom ceremonijom otvaranja u bazi “Jug” počela je međunarodna vežba “Obazrivi vuk 19”, koja se održava od 13. do 24. maja, na kojoj učestvuje oko 200 oficira, podoficira i vojnika Vojske Srbije i 18. brigade Vojne policije Evropske komande oružanih snaga Sjedinjenih Američkih Država.\nRukovodilac vežbe, načelnik Odeljenja vojne policije Komande kopnene vojske pukovnik Miroljub Petronijević, na ceremoniji otvaranja, poželeo je učesnicima uspešno izvođenje vežbe, koja se održava na poligonu “Borovac”.\n“Multinacionalna vežba ‘Obazrivi vuk’ je po svom obimu i sadržaju, uz vežbu ‘Platinasti vuk’, jedna od najsloženijih vežbi na kojima se obučavaju jedinice za učešće u multinacionalnim operacijama”, istakao je pukovnik Petronijević i dodao da se vežba “Obazrivi vuk” izvodi prvi put ove godine.\nPrema njegovim rečima specifičnost vežbe ogleda se u tome što se na njoj obučavaju pripadnici jedinica Vojne policije partnerskih zemalja, uz podršku drugih jedinica Vojske Srbije. Cilj vežbe, pod nazivom “Multinacionalna ojačana četa Vojne policije u operaciji očuvanja mira”, jeste unapređenje interoperabilnosti i međusobnog razumevanja pripadnika vojski partnerskih zemalja na taktičkom nivou, u toku izvršenja operacije podrške miru u multinacionalnom okruženju.\nSvečanom početku vežbe prisustvovali su komandant Centra za obuku jedinica za multinacionalne operacije potpukovnik Branislav Stevanović i zamenik komandanta 41. pešadijskog bataljona major Aleksandar Grujić. Posle ceremonije svečanog otvaranja vežbe, pripadnici vojne policije Vojske Srbije priredili su taktičko-tehnički zbor naoružanja i opreme.\nPrethodna: 86. Međunarodni poljoprivredni sajam u Novom Sadu\nSledeća: General Hodžis i Vučić razgovarali o problemima u regionu


Svetla budućnost Partizana: Kadeti crno-belih posle penala bolji od Lacija - Sportskacentrala.com\nSvetla budućnost Partizana: Kadeti crno-belih posle penala bolji od Lacija09.03.2017 20:16hKadeti Partizana učestvuju na tradicionalnom turniru "Bepe Viola" koji se 46. put održava u Arcu, mestu nedaleko od Verone. Na turniru učestvuje 16 ekipa podeljenih u četiri grupe, a prvi rival crno-belih nada danas je bila ekipa Lacija.\nMeč je završen rezultatom 2:2, a posle izvođenja jedanaesteraca pobeda je pripala Partizanu (5:4).\nKokir i Vještica bili su strelci u regularnom delu za Partizan, koji na početku igra bez četvorice reprezentativaca, ali ako izbori plasman u polufinale treneri Žarko Lazetić i Dražen Bolić moći će da računaju i na njih.\nNaredni protivnik crno-belih u petak od 13 časova biće ekipa Trentina, a dan kasnije odmeriće snage sa Sasuolom od 15 časova.


"Ko pita BiH kako će se rešiti pitanje Kosova"\nMinistar spoljnih poslova Srbije Ivica Dačić ocenio je da je izjava predsedavajućeg Saveta ministara BiH Denisa Zvizdića da bi promena granica značila otvaranje Pandorine kutije, besmislena i smešna, navodeći da je Pandorina kutija otvorena priznanjem Kosova i da BiH niko ne pita kako će se to pitanje rešiti.\nIvica Dačić (Foto Profimedia)\n"Baš nas briga šta oni misle, ko njih pita kako će se rešiti pitanje Beograda i Prištine, ko su oni da o tome daju bilo kakav stav", rekao je Dačić novinarima posle polaganja venca na grob Dimitrija Tucovića na beogradskom trgu Slavija povodom 1. maja.\nOn je ocenio da oni ni ne treba da budu prisutni kada se razgovara o KiM, i podsetio da se Beograd nije mešao u to kako će se rešiti spor Atine i Skoplja.\nDačić je dodao da o rešavanju kosovskog pitanja treba da se razgovara s velikim silama.\n"Oni što hoće da budu veliki, neka čekaju, mislim da nisu dovoljno veliki da se o tome pitaju", rekao je Dačić.\nMinistar je rekao i da je Pandorina kutija otvorena kada je priznata nezavisnost Kosova i da je Beograd o tome govorio.\n"Nije to jedini slučaj na svetu gde sada neko govori o Pandorinoj kutiji. Svi govore da je Kosovo bio presedan, slučaj sui generis i ne važi na drugom mestu. Ako je tako, što odjednom ne može taj sui generis da reši neka pitanja koja ne bi bila primer za neke druge", upitao je Dačić.\nDodao je i da je Zvizdić predsedavajući Saveta ministara BiH u tehničkom mandatu i da je logičnije da tu zemlju predstavlja Predsedništvo BiH, ali i primetio da se iz njegove izjave može zaključiti da BiH nije za priznanje Kosova, a da se zna da je Bakir Izetbegović za priznanje.\n"Pa što se čačkate? Kakav je to način, mislite da možete nas da udarate po glavi koliko hoćete, a da je važno da to ne važi za vas? To su besmislene i smešne izjave", poručio je Dačić.\nVučić: Sastanak u Briselu pomeren za četvrtak\nDijalog sa Prištinom u Briselu, planiran za nedelju, odložen je za četvrtak, rekao je predsednik Srbije Aleksandar Vučić posle video-samita u Parizu, koji je, kako je istakao, bio težak, jer je Srbija ima drugačiji stav od svih ostalih učesnika, a Priština je izašla sa maksimalističkim zahtevima.\nProtesti ogledalo nezdovoljstva naroda političkom situacijom\nViše hiljada građana protestovalo je juče treći dan zaredom ispred Skupštine Srbije. Protesta je bilo i u Novom Sadu, Kragujevcu, Kruševcu, Vranju, Čačku, Leskovcu, Vršcu, Boru, Zrenjaninu… Direktor RTV Mir Nenad Radosavljević i predsednica Evropskog pokreta Srba Rada Trajković smatraju da su ovi skupovi pokazatelj nezadovoljstva građana aktuelnom politikom i vlastima.\nDanas video samit o odnosima Beograda i Prištine\nVideo samit o odnosima Beograda i Prištine pod pokroviteljstvom Nemačke i Francuske biće održan danas.\n10.07.2020 UNS: Hitno saopštiti informacije o kovidu-19 (738)\n10.07.2020 U srpskim sredinama na Kosovu 36 novoinficiranih (246)\n10.07.2020 Prizrenska duhovna letnja škola na internetu (202)\n10.07.2020 Na Kosovu danas registrovano 205 slučajeva koronavirusa (178)\n10.07.2020 Gračanica: Počela akcija uklanjanja divljih deponija (145)


Nike MERCURIAL VAPOR 14 ACADEMY | Sport Vision\nNike MERCURIAL VAPOR 14 ACADEMY su patike za fudbal iz Mercurial linije. Mercurial Vapor 14 idu korak dalje sa inovacijama i donose kvalitet više. Još bolja trakcija na terenima sa veštačkom travom – to je cilj. Second-Skin Fit tehnologija donosi vrhunsku udobnost, tako da ćete ove patike osećati kao drugu kožu. Sintetički materijali od kojih je izrađeno gornjište omogućavaju vam da svoj talenat i kreativnost pokažete u punoj brzini. Nike Sport Resarch Lab je u svojim istraživanjima analizirala kretanje igrača i na osnovu tih podataka je dizajniran gumeni đon, koji omogućava lakše i bolje višesmerno kretanje tokom igre. Ove patike su stvorene za fudbal. Igrajmo fudbal, volimo fudbal. SPECIFIKACIJA PROIZVODA: Gornji deo: sintetički materijali Namenjene za igru na terenima sa veštačkom travom.\nNike MERCURIAL VAPOR 14 ACADEMY su patike za fudbal iz Mercurial linije.\nMercurial Vapor 14 idu korak dalje sa inovacijama i donose kvalitet više. Još bolja trakcija na terenima sa veštačkom travom – to je cilj. Second-Skin Fit tehnologija donosi vrhunsku udobnost, tako da ćete ove patike osećati kao drugu kožu. Sintetički materijali od kojih je izrađeno gornjište omogućavaju vam da svoj talenat i kreativnost pokažete u punoj brzini. Nike Sport Resarch Lab je u svojim istraživanjima analizirala kretanje igrača i na osnovu tih podataka je dizajniran gumeni đon, koji omogućava lakše i bolje višesmerno kretanje tokom igre. Ove patike su stvorene za fudbal. Igrajmo fudbal, volimo fudbal.


Uoči dolaska Lajčaka, na Kosovu se dešava nešto neobično! Prognoze su loše! | Novi Centar\nNaslovna Društvo Uoči dolaska Lajčaka, na Kosovu se dešava nešto neobično! Prognoze su loše!\nBez suštinskih diplomatskih pregovora između Kosova i Srbije, pod pokroviteljstvom Evropske unije i podrške Sjedinjenih Američkih Država, teško da će konačan sporazum biti postignut u sledećih par godina, ocenjuju politički analitičari, uoči današnje posete specijanog predstavnika EU za dijalog Miroslava Lajčaka\nKako prenosi Koha, nemački analitičar Bodo Veber istakao je da je potrebno ponovo uspostaviti proces dijaloga Beograda i Prištine.\n“S obzirom na to da su pregovori o sveobuhvatnom sporazumu u poslednje četiri godine išli u pogrešnom smeru i zakomplikovali odnose Brisela, Vašingtona i Prištine, neophodan je nastavak dijaloga. Mora postojati bliska transatlantska saradnja i moramo osigurati uspostavljanje osnovnih principa tamo gde se o statusu Kosova ne može pregovarati. Dakle, da shvatimo da je ovo dijalog da Srbija krene ka priznanju države Kosovo i da se dogodi puna integracija Srba u kosovske institucije“, rekao je Veber.\nU međuvremenu, Lajčakova poseta, pre formiranja institucija, prema nemačkom analitičaru, pokazuje potrebu da EU još jednom poruči koje obaveze očekuju da na sebe preuzme Kurtijeva vlada kada je u pitanju dijalog Beograda i Prištine.\nDemuš Šaša iz Instituta “Epik” procenjuje da će Lajčakova poseta biti dobra prilika za razmenu mišljenja o perspektivi nastavka procesa dijaloga.\n“Prvo, Lajčak će biti informisan od čitavog političkog spektra o njihovim stavovima o izbornom procesu i izgledima za uspostavljanje novih institucija. I drugo, Lajčak će obavestiti stranke o svojim stavovima o dinamici i suštini dijaloga za normalizaciju odnosa. Dakle, ukratko, smatram da će to biti dobra prilika za strane da razmene mišljenja o perspektivi dijaloga“, naglasio je Šaša.\nSpecijalni predstavnik EU za dijalog Kosova i Srbije Miroslav Lajčak, otkako je stupio na dužnost, izrazio je nameru da stranke dovede do sveobuhvatnog i pravno obavezujućeg sporazuma. Ali, nije pomenuo da će i ona imati uzajamno priznanje koje zahteva kosovska strana.\nTakođe, Nemačka i Francuska preko ambasadora u Prištini potvrdile su spremnost da podrže nastavak dijaloga, koji pomaže evropskim integracijama obe strane.\nSa druge strane, kandidat za formiranje nove vlade Aljbin Kurti više puta je ponovio da dijalog nije među prioritetima.\nŠef kancelarije EU u Prištini Tomaš Suniog smatra da je Kurtijeva izjava pozitivna.\n“Shvatam da postoji pozitivan razvoj u tim izjavama, od toga da uopšte nisu prioritet, pa do prioriteta broj šest, to je sada četvrti prioritet, tako da mislim da vidimo dobre znake, jer je dijalog važan, ne samo za Kosovo, već i za ceo region“, naglasio je Suniog.\nŠto se tiče hijerarhije važnosti dijaloga, Šaša smatra da takve diskusije nemaju praktičnu korist.\n“Dijalog je bio, jeste i biće prioritet svake vlade. Da li je prva ili četvrta, više je politički nebitna semantika. Međutim, očekujem da će sledeća vlada, za razliku od prethodnih vlada, postići napredak u oba smera i unutrašnjih reformi i u dijalogu za normalizaciju odnosa“, rekao je Šaša.\nKurtijevu izjavu da će on, pre svega, dijalog voditi sa kosovskim Srbima, Veber ocenjuje kao dobar stav.\n“Ovo je nešto što godinama nedostaje. Ali, smatram da je deo dogmatskog stava da bi u teoretskom pogledu sa državne pozicije bilo dobro imati posla sa svojim građanima, ali mi znamo da su Srbi u nepovoljnom položaju, nisu oni sami, zavisni su od Beogradi. Bio bi uspeh ako se Srbi oslobode ovog uticaja“, rekao je Veber.\nPod Lajčakovim mandatom, održana su samo dva politička sastanka na visokom nivou između kosovskog premijera Avdulaha Hotija i predsednika Srbije Aleksandra Vučića. Održano je nekoliko sastanaka na tehničkom nivou, gde do sada, postoji saglasnost po pitanju nestalih, ali detalji sporazuma nisu razjašnjeni, s obrazloženjem da će i on biti deo konačnog sporazuma.\nKada je u pitanju napredak u dijalogu između Kosova i Srbije, Šaša smatra da do značajnih pomaka neće doći tako brzo.\nŠaša napominje i da bi obe strane trebalo da se uključe u suštinske diplomatske pregovore, pod pokroviteljstvom EU i uz podršku SAD.\n“Takav pristup zahtevao bi da se intenzivnim diplomatskim radom identifikuje nekoliko mogućih scenarija koji bi mogli da budu suštinski deo budućeg sporazuma između Kosova i Srbije. Tek nakon postizanja principijelnog sporazuma o tome šta bi moglo da bude srž budućeg sporazuma, lideri obe strane bi mogli da započnu sveobuhvatnu društvenu raspravu o značaju sporazuma i da postignu konsenzus o kompromisima“, naglasio je Šaša.\nPrema njegovim rečima, takav pristup jednostavno zahteva vreme i transparentnost dijaloga.\n“Nemam ambiciozna očekivanja za postizanje sveobuhvatnog sporazuma u kratkom vremenu. Vremenski gledano, najoptimističniji scenario koji vidim je da se tokom 2021-2022. godine, povede zgusnuti diplomatski dijalog, što bi moglo da otvori put sveobuhvatnom sporazumu 2023. godine, posle parlamentarnih i predsedničkih izbora u Srbiji“, naglasio je Šaša.\nKontroverza oko ZSO prigušila je entuzijazam stranaka. Iako je ovo zvanično odbijeno, pregovori su zastali kada je Srbija zahtevala da se ZSO uključi na dnevni red.\nŠto se tiče pitanja ZSO, Šaša smatra da bi sledeća vlada trebalo da razmotri njegovo osnivanje, u skladu sa odlukom Ustavnog suda Kosova.\n“S tim u vezi, smatram da se rešenje može naći u nadležnostima ZSO koje su predviđene Ahtisarijevim paketom, kao što su pitanja kulture, umetnosti, nauke i obrazovanja (član 4. Ahtisarijevog paketa), u skladu sa evropskom Poveljom o lokalnoj samoupravi. Takođe, trebalo bi razmotriti i materijalizaciju saradnje opština sa srpskom većinom sa državom i institucijama Srbije, pod koordinacijom Ministarstva lokalne uprave (član 10. Ahtisarijevog paketa). Važan deo ove saradnje je sporazum o transparentnosti finansiranja srpske države srpskih opština na Kosovu (član 11. Ahtisarijevog paketa) “, naveo je Šaša.\nTokom nedavne posete Prištini i Beogradu prošle godine, specijalni predstavnik EU Miroslav Lajčak jasno je rekao da ne može doći do normalizacije odnosa bez primene Sporazuma o pridruživanju.\nIzjava Beograda da bi Kosovo trebalo da promeni Ustav zbog formiranja ZSO, izazvala je oštre reakcije.\nLajčakova kancelarija je kasnije pojasnila da međunarodni ugovori podrazumevaju pravne i ustavne promene za obe zemlje.\nKosovo je u dijalogu sa Srbijom od 2011. godine i postoji oko 33 sporazuma. Ali, mnogi još uvek nisu pronašli primenu na terenu, uključujući slobodu kretanja prema severu i otvaranje mosta preko reke Ibar.\nDefinicija administrativne granice između Južne i Severne Mitrovica, koja je deo paketa sporazuma o slobodnom kretanju, takođe je postala problem.\nPrethodni članak“BIĆETE DEPORTOVANI” – Sukob migranata i Bošnjaka na Baščaršiji(VIDEO)\nSledeći članakVilijam Voker poziva Albance na ujedinjenje!


Srbija će imati 100 megavata iz biogasnih elektrana - Struja i gas za traktore od žetvenih ostataka\nPored 28 elektrana na biogas imamo još jednu i važno je da 73 gradimo danas u Srbiji\nPotpredsednica vlade i ministarka rudarstva i energetike Zorana Mihajlović danas je u Novom Miloševu pustila u rad PEPO energy postrojenje koje će proizvoditi struju iz obnovljivih izvora energije.\n"Ovo je za Srbiju važno, jer pored 28 elektrana na biogas imamo još jednu i važno je da 73 gradimo danas u Srbiji. I da ćemo sa oko 100 megavata kapaciteta, koji će biti instalisani u narednih godinu ili dve u elektranama na biogas u Srbiji, biti zemlja koja će imati kada govorimo o energiji iz elektrana na biogas više nego Slovenija, Hrvatska i Crna Gora zajedno", rekla je Mihajlović.\nPostrojenje PEPO energy koristi biomasu kao glavnu sirovinu za proizvodnju biogasa koji generiše električnu i toplotnu energiju.\nMihajlović je rekla, nakon što je postrojenje počelo da proizvodi prve kilovate, da je u njega uloženo pet miliona evra, kao i da će zahvaljujući tome 30 ljudi imati posao.\n"Ovo je poruka koju Vlada Srbje i Pokrajinska vlada šalju kada je reč o obnovljivim izvorima energije. Ova investicija pokazuje u kom smeru ćemo ići i to mnogo brže nego u prethodnom periodu", naglasio je Mihajlović.\nOna je zahvalila svim investitorima koji ulažu u oblast obnovljivih izvora energije pošto to znači, kako kaže, da veruju u našu državu i energetsku politiku.\n"Klimatski neutralni razvoj je jedini razvoj koji može Srbiju da dovede na mnogo više stope razvoja BDP-a i mi to hoćemo da postignemo u narednim godinama", poručila je ona.\nMihajlović je rekla da će Srbija dobiti i novi Zakon o obnovljivim izvorima energije, koji će omogućiti da jedan deo naše energetske bezbebednosti imamo i iz obnovljivih izvora.\nBiogasne elektrane u odnosu na solarne daju 3,5 puta više energije, napomenula je Mihajlović.\n"Energetika i ekologija moraju da idu zajedno. One su sada drugarice i sestre i ne mogu da budu drugačije posmatrane. Sve će biti usmereno ka zelenoj energiji i klimatski održivom razvoju", poručila je Mihajlović.\nKompanija PEPO Energy, koja je zajednički poduhvat švajcarske energetske MET grupe i lokalne kompanije Arhar Teh, izgradila je u Novom Miloševu 100 odsto ekološko postrojenje za proizvodnju energije kapaciteta 1,2 MW.\nStruja i gas za traktore od žetvenih ostataka\nVojvodina je postala vodeći region Srbije po ukupnoj instalisanoj snazi elektrana iz obnovljivih izvora energije, izjavio je danas pokrajinski sekretar za energetiku građevinarstvo i saobraćaj Ognjen Bjelić.\nOn je konstatovao da se puštanjem u rad postrojenja kompanije PEPO enerdži nastavlja trend izgradnje takih elektrana u Pokrajini.\n"Iako 1,2 megavata deluje skromno naspram 400 megavata iz vetroelektrana, ova invsticija je veoma značajna za našu državu. Svaka novootvorena elektrana pokazuje da je naša zemlja i dalje prepoznata kao plodno tlo za nove investicije, i uz najavljeni novi Zakon o obnovljivim izvorima energije možemo očekivati da Vojvodina bude vodeći region Srbije po ukupno instalisanoj snazi novoizgrađenih energetskih objekata koji energiju proizvode iz obnovljivih izvora", rekao je Bjelić.\nPredsednik švajcarske MET Grupe, većinskog akcionara u kompaniji PEPO Enerdži, Bendžamin Lakatoš izjavio je da je imao veliko zadoovoljstvo da u ime svoje komanije podrži takav poslovni poduhvat u vreme pandemije.\n"Ovo je možda mala investicija za Srbiju i relativno mala za MET Grupu, ali samo činjenica da je ovo postrojenje izgrađeno u roku od sedam meseci, i to tokom krize izazvane pandemijom pokazuje posvećenost kako tima koji je radio na izgradnji, tako i MET Grupe", rekao je Lakatoš.\nOn je kazao da je veoma zadovoljna toplom dobrodošlicom u opštini Novi Bečej i Srbiji i najvaio najavio nove investicije.\n"Možda je ovo mali korak kada pogledamo veličinu investicije, ali je veliki korak, jer je ovo prva investicija u Srbiji. S obzirom na toplu dobrodošlicu na koju smo naišli ovde sigiuran sam da ćemo nastaviti da inverstiramo u ovu zemlju", poručio je Lakatoš.\nS našim partnerima smo već diskutovali o tome da imamo još jednu ili dve slične investicije u regionu, dodao je on.\nPredsednik Opštiine Novi Bečej Saša Maksimović naglasio je da je za tu lokalnu samoupravu 30 novih radnih mesta veoma važna činjenica, ali je dodao kako se ambicije ne zaustavljaju na tome.\n"Industrijsku zonu u Novom Bečeju smo rasprodali, ovu u Novom Miloševu smo otvorili, i očcekujemo investitore koji su dobrodošli. Treba da se zna da će upravo pored ove industrijske zone proći brza saobraćajnica Sombor-Kikinda", rekao je Maksimović.\nElektrana na biogas u Novom Miloševu izgrađena je za osam meseci u uslovima pandemije danonoćnim radom svih koji su bili angažovani na ovom projektu, rekao je direktor PEPO Energdžija Srđan Bošnjaković.\n"Ispred vas je biogasno postrojenje koje koristi slamu, kukuruzovinu i meso od bundeve. Postrojenje će proizvoditi i organsko đubrivo i koristiti u svojoj poljoprivrednoj mehanizaciji biogas kao pogosnko gorivo umesto dizela. Time dajemo dodatni dorpinos i energetici i ekologiji", naglasio je Bošnjaković.\nizvor: Tanjug, rtv.rs, agencije, foto: Johannes Plenio, Pexels\nbiogas ekologija ekonomija elektrana energija Novi Sad poljoprivreda privreda vetropark vojvodina


Negativna kampanja narušava bezbjednost u Doboju – Glas Regije\nNegativna kampanja narušava bezbjednost u Doboju\nDOBOJ – Negativna kampanja koju pojedini mediji vode protiv Gradske uprave Doboj narušava bezbjednost i dobre međuljudske i međunacionalne odnose u ovoj lokalnoj zajednici, rečeno je na konferenciji za novinare predstavnika Administrativne službe grada.\nKonferencija za novinare je organizovana povodom aktuelnih dešavanja u gradu u vezi sa aktivnostima koje provodi dobojska Boračka organizacija zbog pristupanja Doboja Zajednici opština turskog svijeta i prikupljanja potpisa za opoziv gradonačelnika Obrena Petrovića.\nZamjenik gradonačelnika Doboja Dragan Vasilić rekao je da navedeno ponašanje narušava stanje bezbjednosti, dobrih međuljudskih i međunacionalnih odnosa po čemu je grad bio prepoznat.\nVasilić kaže da je nezadovoljan “polovičnim informacijama i neistinama o odnosu gradske uprave prema pojedinim kategorijama stanovništva”, prevashodno borcima, “kojima se izlazi u susret u skladu sa raspoloživim sredstvima i više nego što je to zakonom propisanom”.\nOn je istakao da je Gradska uprava u svakodnevoj komunikaciji sa borcima u vezi sa njihovim zahtjevima za izgradnju spomen obilježja u gradskom parku i spomen sobe.\nVasilić je rekao da je nezadovoljan što borci preduzimaju aktivnosti u vezi sa tim mimo zakonom predviđenih procedura.\n« (FOTO) Izbio požar na pomoćnoj zgradi pored AMD Doboj\nBiciklista teško povrijeđen u sudaru sa automobilom »


NVO zabrinute za bezbednost Srba na severu\nUčesnici Foruma koji je povodom bezbednosne situacije na severu Kosova održan u Kosovskoj Mitrovici i Gračnici izrazili su zabrinutost za bezbednost stanovnika severnog Kosova povodom uspostavljanja carinskih mehanizama na administrativnim prelazima Jarnje i Brnjak.\nPetnaest nevladinih organizacija koje su učestvovale na Forumu strahuju od mogućnosti upotrebe fizičke sile u svrhu ostvarivanja ovog cilja. “Posledice jednostranih mera praćenih upotrebom fizičke sile protiv građana koji su do sada svoje protivljenje izražavali demokratskim metodama mogu biti direktna ugroženost života ljudi, izazivanje humanitarne katastrofe i egzodus srpskog stanovništva’, zaključak je učesnika Foruma. Od međunarodne zajednice, a prvenstveno od KFOR-a i EULEX-a zatraženo je da ne izlaze iz okvira svojih statusno neutralnih mandata koji su jasno definisani Rezolucijom Saveta Bezbednosti UN 1244. “Zahtevamo od političara, pre svega ministara i parlamentaraca srpske nacionalnosti koji se nalaze u kosovskim institucijama da zauzmu jasan stav po pitanju plana Vlade u Prištini da jednostranim i nasilnim merama uspostavi carinske mehanizme’, kaže se u saopštenju Foruma. Ove NVO apeluju na građane severnog Kosova da istraju u mirnom izražavanju protivljenja ovim merama. “Svako pozivanje na nasilnu konfrontaciju sa predstavnicima prištinskih institucija i međunarodne zajednice, prvenstveno naspram pripadnika KFOR-a i EULEX-a, u direktnoj je suprotnosti sa suštinskim interesima i opstankom srpske zajednice na ovim prostorima’. Sa Foruma su pozivane sve strane uključene u spor da pruže šansu nastavku dijaloga u cilju postizanja kompromisnog rešenja. Orgaizacije su sa ovog skupa uputile poziv predstavnicima medijia da izveštavaju objektivno i da ne podležu pritiscima objavljivajući neproverene ili tendenciozne informacije čime bi se doprinelo raspirivanju međuetničke mržnje i netolerancije. Učesnici Foruma bili su Centar za razvoj civilnog društva, Centar za mir i toleranciju, Udruženje Avenija, Omladina JAZAS-a, Institut za analizu i razvoj, Centar za orijentaciju društva, Mitrovačka škola ljudskih prava, Nezavisna studentska unija, Pravna klinika, Radio Klokot, Centar za promociju prava mladih, Herc, CDKD, CHRONOS i EKOWORLD. Normal 0 false false false EN-US X-NONE X-NONE MicrosoftInternetExplorer4\n13.07.2020 Vlada Kosova uvela nove mere (1671)\n13.07.2020 Trajković: Građani će snositi posledice jer su neobavešteni (735)\n13.07.2020 Na teritoriji opštine Gračanica koronavirusom inficirane 24 osobe (646)\n13.07.2020 U srpskim sredinama na Kosovu 38 novoobolelih (563)\n13.07.2020 Policija će početi sa kažnjavanjem zbog nepoštovanja mera zaštite (460)


Mađarska vladajuća koalicija odbacuje imigracione planove EU - Svet - Dnevni list Danas\nPočetna » Svet » Mađarska vladajuća koalicija odbacuje imigracione planove EU\n0Piše: FoNet 17. februara 2019. 18.54\nOn je optužio „birokrate u Briselu“ da će svojim planovima na kraju stvoriti kontinent imigranata po planu američkog milijardera i globaliste mađarskog porekla Džordža Soroša.\nKočiš je,kako su preneli mediji u regionu pozivajući se na mađarsku agenciju MTI, kritikovao predloge iz sedišta EU da se oslabe prava država članica Unije na zaštitu vlastitih granica, za uvođenje migrantske vize i povećanje podrške organizacijama Džordža Soroša koje pomažu migrantima.\nNa meti Kočiševe kritike je i predlog da se finansijski ili administrativno kažnjavaju zemlje članice EU koje se protive prijemu migranata. Kočiš je za javni radio Košut rekao kako smatra „neshvatljivim“ da je među tim planovima i obavezni sistem kvota za prihvatanje migranata, koji su Mađari već odbacili na referendumu s najvećim odzivom u istoriji Mađarske. Kočiš je ocenio da Brisel „ignoriše volju“ naroda i rekao kako mađarska vlada misli da je Evropa okrenuta u pogrešnom smeru.\nOn veruje da će se nakon predstojećih izbora za Evropski parlament (EP) ta situacija promeniti. (kraj) vip 18:02\nEU, madjarska, migrantiBeograd


28.02.2015 u 09:00\nNata Mesarović u „moralnim kandžama” advokata\nAdvokatska komora Beograda (AKB) još nije odlučila da li će Nata Mesarović biti upisana u advokatski imenik, iako je bivša predsednica Vrhovnog kasacionog suda (VKS) i Visokog saveta sudstva (VSS) zahtev podnela još početkom godine. Odluku o prijemu Mesarovićeve među advokate treba da donese Upravni odbor AKB, čiji su članovi po ovom pitanju – podeljeni. Ko je kakve stavove iznosio, Slobodan...\n28.08.2014 u 12:08\nTužilaštvo treba da„ položi račune”\nUdruženje porodica kidnapovanih i ubijenih na Kosovu i Metohiji predalo je Tužilaštvu za ratne zločine listu zahteva za procesuiranje albanskih zločinaca za koje sumnjaju da su odgovorni za smrt i nestanak njihovih stradalih. Porodice su počele 25. avgusta miran protest koji će trajati do 30. avgusta, Dana nestalih. Udruženje je nezadovoljno višegodišnjim radom tužilaštva i dosadašnjim rezultatima...\nUstavni sud Srbije doneo je pre dva dana odluku da pokrene postupak za utvrđivanje neustavnosti Zakona o javnom tužilaštvu i to odredbe koja se odnosi na izbor zamenika javnih tužilaca, saznaje „Politika”. Postupak za utvrđivanje neustavnosti ovog zakona pokrenut je na osnovu inicijative koju je 31. decembra prošle godine podnelo Udruženje sudijskih i tužilačkih pomoćnika. Sporna odredba...


Prema podacima Udruženja pivara Srbije zanatskim pivarama prodaja pala i do 90 odsto\nPandemija usled pojave virusa korona celom svetu je pomrsila konce, a ništa bolje nije prošla ni privreda u Srbiji. Na udaru su se praktično našli svi, a što se naravno veoma odrazilo i na pivsku industriju, posebno su stradale male zanatske pivare.\nPotrošnja piva je smanjena čak za oko 10 odsto\nPrema podacima Udruženja pivara Srbije od marta kada je virus u Srbiji počeo da hara pa sve do avgusta ukupna potrošnja piva je smanjena čak za oko 10 odsto u odnosu na isti period prošle godine. Iz ovog Udruženja poručuju da je ipak taj veliki pad potrošnje piva u ugostiteljskim objektima uglavnom nadomešten rastom odnosno prodajom piva u maloprodaji.\nBez obzira na ovu situaciju deo pivarske industrije u našoj zemlji je bukvalno rasturen, a reč je o malim zanatskim pivarama čija je prodaja pala i do 90 odsto.\nRazlog tome su sve manja okupljanja, otkazane utakmice, koncerti i razni festivali posvećeni pivu od kojih najveći Beer Fest koji se održava u Beogradu i Dani piva koji se održavaju u Zrenjaninu.\nInače, Dane piva je svake godine posećivalo oko 500.000 ljudi koji su uglavnom dolazili upravo zbog konzumacije “tečnog hleba”.\nTakođe i ograničen rad ugostiteljskih objekata uticao je na manju potrošnju ovog alkoholnog pića.\nNa pivsku industriju uticalo je i zatvaranje granica i vanredno stanje koje je uvedeno polovinom marta, a s obzirom na to da naša pivska industrija godišnje proizvede 5,5 miliona hektolitara piva ovo je zaista veliki udar.\nInače Udruženja pivara Srbije okuplja tri najveće pivske grupacije na našem prostoru Karlsberg, Hajneken i Apatinsku pivaru i oni čine 94 odsto ukupnog pivskog tržišta.


Maraja Keri nastavlja božićnu tradiciju: Pet koncerata u Las Vegasu - Balkan Star News\nPosted on 14/12/2017 14/12/2017 Author D. P\tComment(0)\nKao i svih prethodnih i ove godine, Maraja Keri nastavlja svoju božićnu turneju.\nPop diva, Maraja Keri i ove godine će obradovati milione svojih fanova širom sveta na svojoj, već tradicionalnoj božićnoj turneji pod nazivom “All I want for Christmas is you”. Održala je tri spektakularna koncerta u Njujorku, u Beacon Theatre koji su bili posećeni do poslednjeg mesta, te nakon toga jednako posećene koncerte u Parizu, Londonu i Mančesteru. Popularnu pevačicu je publika oduševljeno dočekala i pevala u glas sve hitove iz njene dugogodišnje karijere. Za svoje fanove pevačica će prirediti čak pet koncerata u Las Vegasu u popularnom pozorištu Colosseum i to 14. 16. 17. 20. i 22.12, a nakon nove godine sledi australska turneja.\nTagged all i want for christmas, concerte, Koncert, las vegas, london, mariah, mariah carey, new york, paris\nRestauriran kultni film “Ko to tamo peva” večeras u Kinoteci!


ZAKON O FISKALIZACIJI U PROMETU PROIZVODA I USLUGA: Elektronska fiskalizacija da se odloži do 1. jula 2021. godine\nVlada bi uskoro trebalo da razmatra predlog Ministarstva finansija, da se obavezna elektronska fiskalizacija odgodi do 1. jula naredne godine za sve one koji nijesu spremni da od 1. januara krenu sa novim načinom evidencije prometa. U Privrednoj komori kažu da veliki broj poreskih obveznika još uvijek nije spreman za ono što nosi elektronska fiskalizacija, koja bi državi trebalo da obezbijedi dodatnih 17 miliona eura godišnje.\nIako je Zakon o fiskalizaciji u prometu proizvoda i usluga ("Sl. list CG", br. 46/2019 i 73/2019) trebalo da počne s primjenom još 1. januara prošle godine, zbog raznih, više manje tehničkih problema, njegova primjena odgođena je za 1. januar 2021. No veliki broj poreskih obveznika nije spreman.\nPredstavnik Privredne komore Crne Gore Mitar Bajčeta kaže da su poslovna udruženja zatražila da se rok primjene ponovo prolongira.\n"Ipak se našla sredina između interesa i privrede. Ukoliko Vlada uvaži zahtjeve Poreske uprave i usvoji predlog Ministarstva finansija, poreske registar kase moći će da se koriste do 1. jula, a promet na veliko evidentira na postojeći način", objašnjava Bajčeta.\nMilica Vuletić iz Poreske Uprave je kazala da uporedo s tim, poreski obveznici koji su spremni, a ima ih trenutno oko 200, već od 1. januara kreću sa primjenom elektronske fiskalizacije.\n"Logično je da veliki trgovinski lanci imaju i najviše naplatnih uređaja, samim tim su izloženi i većim troškovima", ističe Dejan Abazović iz Poreske uprave.\nS druge strane u Privrednoj komori kažu da će najveći problem kod primjene elektronske fiskalizacije imati mala i mikro preduzeća i preduzetnici. Za mikro preduzeća spremna je aplikacija koja bi koštala oko 14 eura mjesečno, što uz obavezan internet iznosi ukupno oko 28 eura.\n"Država od projekta elektronske fiskalizacije očekuje dodatnih 17 miliona eura godišnje, a kada smo već kod naplate poreskih prihoda, novembar je premašio očekivanja, pa je Poreska uprava naplatila blizu 86 miliona eura što je 13 miliona više nego je to predvidio rebalans budžeta iz juna ove godine", dodao je Bajčeta.\nIZVOR: Vebsajt RTCG, 09.12.2020.


Srpsko veče - Svečana večera\nDatum: Subota, 18. februar 2012.\nVreme: 19.00h - 23.00 h\nZa sve učesnike Simpozijuma biće organizovana Svečana večera pod nazivom "Srpsko veče" sa tradicionalnom srpskom muzikom u restoranu "Jezero". Restoran se nalazi na levoj obali Savskog jezera u božanstvenoj prirodi Ade Ciganlije.\nDatum: Nedelja, 19. februar 2012.\nVreme: 10.00h - 14.00 h\nUpoznajte Beograd šetajući se gradskim ulicama i uživajte u interesantnoj priči vodiča o istoriji grada, arhitekturi i životu Beograđana. Tura:\nZapočinjemo šetnjom Kalemegdanskim parkom, najvećim zelenim pojasom Beograda i razgledanjem Kalemegdanske tvrđave, sa koje se pruža prelep pogled na ušće dveju reka, Savu i Dunav (45 minuta). Nakon ove prijatne šetnje, obići ćemo Sabornu crkvu, Konak kneginje Ljubice, i posetiti jedan od najstarijih objekata Beograda, Restoran "?"(Znak pitanja), koji još uvek čuva unutrašnjost tipičnu za balkanske narode. Zaputićemo se ka Dedinju i Senjaku, najelitnijem i najmirnijem delu Beograda, gde ćemo posetiti dvorski kompleks dinastija Karađorđević i Obrenović sa rezidencijama srpskih kraljeva iz XIX i početkom XX veka. U povratku ćemo obići najstariji bulevar grada - Bulevar kneza Miloša Velikog. Sledi poseta parku Titove rezidencije i obilazak "Kuće cveća", mesta gde je sahranjen Tito. Imaćete mogućnost da upoznate i prestižni deo centra Beograda - Vračar, Karađorđev park sa brojnim spomenicima i naravno velelepnu zgradu Narodne biblioteke. Tura će nam se završiti obilaskom najvećeg pravoslavnog hrama na Balkanu, hrama Svetog Save.\nDatum: Ponedeljak, 20. februar 2012\nVreme: 8.00h - 19.00h\nObilazak profesionalnog pčelara Zorana Kovačevića u Brestoviku kod Grocke (obilazak uzornog pčelinjaka i prostorija za vrcanje i pakovanje meda i drugih pčelinjih proizvoda, prenošenje iskustava u tehnologiji pčelarenja i plasmana pčelinjih proizvoda)\nObilazak Centra za selekciju matica prof. dr Jovana Kulinčevića u Vraniću (prezentacija tridesetogodišnje selekcije matica, u svetu najpoznatijeg srpskog naučnika, koji je 16 godina radio na Univerzitetu Ohajo u SAD-u)\nObilazak profesionalnog pčelara Gorana Tomića u Kosjeriću (upoznavanje sa modernom tehnologijom pčelarenja osmoramnom košnicom niskih ramova, tehnologija dobijanja meda u saću i vrcanog meda sa najmanjim rizicima)


Vesti online / Slobodno Vreme / Auto-moto / Jaguar sprema konkurenciju McLarenu sa 550 KS\nMeđutim, u Jaguaru nisu zaboravili ideju o spotskom automobili visokih performansi, pa uveliko radi na radikalnoj zameni za F-Type.\nIako sve treba uzeti sa velikom rezervom, pojedini mediji tvrde da Jaguar planira superautomobil sa motorom u sredini karoserije oko 2022. godine sa oznakom J-Type.\nSpekuliše se da Jaguar radi na konkurenciji za Porsche 718, ali je realnije da je "cilj" britanske kompanije lokalni konkurent McLaren, ali i Hondina sportska perjanica NSX.\nIako specifikacije još nisu finalizovane, očekuje se da pod haubom bude hibrid sa V6 uz najmanje dva elektromotora. Ovaj pogonski sistem bi trebalo da omogući Jaguaru najmanje 550 KS.\nTo je svakako daleko od savremenih hiperautomobila koji imaju i 1.500 "konja", ali je dovoljno snažan da se "nosi" sa početnom varijantom Audija R8 i McLarena 570S.\nTu su naravno i glasine o električnoj varijanti kojom bi Jaguar konkurisao Porsche Taycanu, ali je to godinama daleko od cilja.\n* Šta biste radili da ste veoma bogati? Evo jedne ideje (VIDEO)


Nakon otkaza, Srđan Predojević je još navodno nezaposlen, dok ćemo Jovanu navidno uskoro ponovo gledamo na malim ekranima. Željko Joksimović navodno je zaposlio suprugu Jovanu na svojoj televiziji! Ona će uskoro na K1 početi da vodi jutarnji program, i to bez kolege i kuma Srđana Predojevića, sa kojim je radila punih 15 godina.\n“Željko je glavnu reč prepustio Jovani, uopšte joj se ne meša u posao. Ona uveliko radi na konceptu jutarnjeg programa, ali nije htela da nam otkriva detalje”, ističe izvor i dodaje da Jovana nije pomenula kolegu Srđana Predojevića i da ne zna da li će ga pozvati da joj se pridruži.\n“Zasad nema nikakvih novosti o nekom mom angažmanu na televiziji. Ne bih komentarisao to što Jovana počinje da vodi jutarnji program na K1, niti da li me je zvala da radimo zajedno. Čim se desi nešto novo, obavestiću vas”, rekao je voditelj.\nJovana i Srđan zajedno su vodili jutarnji program na RTS, potom na Pinku, a posljednje dvije godine na Prvoj, gdje su sredinom septembra dobili otkaz. Direktor RTS Dragan Bujošević tada je želeo da zaposli samo Jovanu, ali je ona to odbila jer nije bila zadovoljna platom koju joj je ponudio. Srđan navodno nije dobio poziv od Javnog servisa zbog sukoba s pojedinim kolegama i urednikom.\nOznačeno Jovana Joksimović\nU BORBI PROTIV POREMEĆAJA Prije spavanja stavite sapun ispod posteljine, zvuči čudno, ali djeluje!\n“Em operisana, em pozitivna na Covid 19” Mlada pjevačica se oglasila iz bolničke postelje\nPovodom pobjede Džejle Ramović oglasila se i Jelena Karleuša


Vojska i na Božić obezbeđuje mir | Vojska Srbije\nNedelja, 7.1.2018 | Aktuelnosti\nMinistar odbrane Aleksandar Vulin i načelnik Generalštaba general Ljubiša Diković, proveli su božićno jutro sa pripadnicima Vojske Srbije na bazi „Jezerska mahala“ u Kopnenoj zoni bezbednosti.\nTokom razgovora s pripadnicima Vojske Srbije, ministar odbrane je istakao da je veoma zadovoljan što je već prva isplata prinadležnosti u novoj godini povećana, iako je reč zapravo o decembarskoj plati i da je poboljšanje standarda pripadnika prioritet Ministarstva odbrane i u narednom periodu. Usledila je zajednička fotografija i druženje na zajedničkom ručku.\n-Mi danas mislimo i na one koji nisu sa nama, i na one Srbe koji su u enklavama i na naše sunarodnike bez obzira gde oni žive i kako žive. Ispunjavamo svoju ulogu i obavezu da o njima brinemo. Vojska Srbije će nastaviti da čuva Kopnenu zonu bezbednosti, mir i sigurnost svakog svog građanina, nikad ne vodeći računa o verskoj ili nacionalnoj pripadnosti, već uvek samo o zakonu i ustavu i budućnosti naše dece, rekao je ministar odbrane.\nOn je podsetio da je Vojska Srbije čuvar naše države, tradicije i mira.\n-Bez snažne i uspešne Vojske nema snažne i uspešne države, zato danas kada se radujemo miru i kada se svojim porodicama provodimo ovaj veliki i važan praznik, hoću da svi znate da mira, sigurnosti i stabilnosti nema u zemlji u kojoj nema snažne vojske i snažnih bezbednosnih struktura. Nema pomoći, investicija i nema razvoja ukoliko nemate sigurnost, stabilnost i mir. Pripadnici Vojske Srbije će sačuvati i očuvati mir kao što su ga čuvali i svih ovih godina, uvek sigurni da će biti dostojni svojih predaka i pamćenja, rekao je ministar odbrane Aleksandar Vulin.\n-Političke trzavice koje se osećaju među Albancima u Prištini i njihov očigledan strah od formiranja Specijalnog suda jeste faktor destabilizacije na prostoru Kosova i Metohije, ali to je nešto na šta, na prvom mestu, treba da reaguju predstavnici međunarodne zajednice. Kao što znate mi isključivo priznajemo UNMIK, KFOR i EULEKS, dakle predstavnike međunarodne zajednice i od njih očekujemo da vode računa o bezbednosti svakog ko živi na Kosovu i Metohiji. Za nas je potpuno neprihvatljivo formiranje takozvane vojske Kosova kao i to da se Specijalni sud na bilo koji način umanji, odloži a posebno ne ukine. Mi brinemo o bezbednosti svakog građanina, u skladu sa Rezolucijom 1244 i ne prihvatamo da može da postoji bilo kakva oružana sila na Kosovu i Metohiji osim KFOR kao i da zločini pripadnika OVK ne budu kažnjeni.\nNačelnik Generalštaba Vojske Srbije general Ljubiša Diković istakao je da su, zahvaljujući angažovanju Vojske Srbije, građani u Kopnenoj zoni bezbednosti potpuno bezbedni.\n- Vojska Srbije, snage bezbednosti Republike Srbije i KFOR uspešno kontrolišu Kopnenu zonu bezbednosti i obezbeđuju mir svim građanima na ovim prostorima. Danas po ovom lepom danu, svim vojnicima, iz ovog vojnog ambijenta, čestitam Božić tradicionalnim pozdravom - mir Božiji, Hristos se rodi!\n- Naši pripadnici svakodnevno, u kontaktu i u saradnji sa KFOR-om, realizuju zajedničke aktivnost i patrole, i jednovremene osmatračnice. U narednom periodu pripadnici Kopnene vojske, kao i baze "Jezerska mahala", gde se danas nalazimo, nastaviće sa profesionalnim izvršavanjem redovnih vojničkih zadataka a mi smo ponosni što u ovom delu teritorije Srbije imamo veoma dobru saradnju sa lokalnim stanovništvom, rekao je general Simović i podsetio da pripadnici Kopnene vojske imaju odličan i "korektan ljudski i vojnički" odnos sa svim građanima ovog dela teritorije, i Srbima i Albancima i tako će biti i ubuduće.


Nakon Velikog rata: Nova Evropa 1918 – 1923. - EU Info Centar\nNakon Velikog rata: Nova Evropa 1918 – 1923.\nMobilna mutimedijalna izložba na otvorenom posvećena Prvom svjetskom ratu i njegovim posljedicama „Nakon Velikog rata: Nova Evropa 1918-1923.“ svečano je otvorena u Sarajevu 19. novembera. Zbog simboličkih i historijskih razloga, Sarajevo je drugi grad u kojem je postavljena izložba Evropske mreže za sjećanje i solidarnost u saradnji s historičarima iz više od desetak zemalja koja služi kao pokušaj sintetizovanja turbulentnosti perioda između dva svjetska rata s fokusom na Centralnu i Istočnu Evropu.\n„Stota godišnjica Prvog Svjetskog rata dozvoljava nam da se podsjetimo katastrofalnih posljedica rata i važnosti prenošenja evropskih vrijednosti pomirenja, raznolikosti i obaveze da se zajedno suočimo s izazovima koji predstoje. Evropa nije uvijek bila kontinent mira – zajedno smo posijali sjeme mira i nikada ga ne bismo smjeli olako shvatiti. Danas, stotinu godina nakon kraja rata, Evropska unija predstavlja mir i jedinstvo,“ rekao je Richard Máša, otpravnik poslova Delegacije Evropske unije u Bosni i Hercegovini tokom otvaranja izložbe.\nPreko dvije stotine arhivskih i multimedijalnih materijala uključujući fotografije, mape i filmove, zajedno sa pojedinačnim pričama o ljudima koji su živjeli u to vrijeme, predstavljaju složenu i dosljednu sliku Nove Evrope uspostavljene na centralno-istočnom dijelu kontinenta. Glavni cilj izložbe je prikazati raznolikost političkih promjena i njihov uticaj na trenutne političke tokove, te predstaviti različita nacionalna sjećanja.\nTokom ceremonija otvaranja, Nj.E. Jaroslaw Lindenberg, ambasador Republike Poljske u Bosni i Hercegovini je naglasio historijski značaj poslijeratnog perioda za građane Poljske u kontekstu procesa građenja nacije:”Ovaj period je obilježio novi početak za Evropu i karakteriše ga značajan društveni entuizajam svih aspekata života, uključujući ekonomiju, politiku, kao i umjetnost i kulturu,” rekao je ambasador Lindenberg.\n“Zahvaljujući inicijativama kao što je ova, učimo o zajedničkim obilježjima historija 20. stoljeća te koliko ih je teško ispričati kroz jedno viđenje. Nadam se da će zahvaljujući privlačnoj arhitektonskoj i vizuelnoj formi ova multimedijalna priča o teškoćama pronalaska slobode – i činjenice da nije stečena jednom za sva vremena doseći mnoge generacije evropljana, i iz ‘Nove’, i ‘Stare’ Evrope,” rekao je Rafaeł Rogulski, direktor Evropske mreže za sjećanje i solidarnost.\nIzložba predstavlja ključne političke, socijalne, ekonomske i kulturološke promjene koje karakterišu period 1918 – 1923. godine, čiji se utjecaj i posljedice osjećaju i danas. Izložba naglašava i sličnosti i raznolikosti shvatanja određenih događaja u odabranim evropskim zemljama, a u Sarajevu će biti postavljena do 18. decembra 2018.godine.


Natanijahu u Izraelu prvi primio vakcinu protiv kovida 19 - Sputnjik Srbija\n21:44 26 Januar 2021\n20:10 19.12.2020 (osveženo 20:19 19.12.2020) Preuzmite kraći link\nOn je primio vakcinu kompanije „Fajzer“ a sve je prenosila izraelska televizija.\n„Ovo je veoma teška epidemija 21. veka i naša mala država je dobila milion vakcina. Svi moraju da se vakcinišu. Zamolio sam da mene prvog vakcinišu i ministra zdravlja. Hoću da dam lični primer svim Izraelcima“, rekao je Netanijahu.\nMali ubod za čoveka, a veliki korak za čovečanstvo, rekao je premijer dodajući da posle 21 dana treba da primi drugu dozu vakcine.\nMasovna vakcinacija u Izraelu počinje narednog utorka, a prvo će biti vakcinisani medicinski radnici, studenti i zaposleni u gerijatrijskim centrima.\nkoronavirus, Benjamin Netanijahu, vakcinacija, Izrael


Montgomeri: Sveobuhvatni sporazum o normalizaciji odnosa Srbije i Kosova cilj SAD - European Western Balkans\nAutor EWB 25. 02. 2021.\nBEOGRAD – Nova američka administracija podržava dijalog Beograda i Prištine, uz posredovanje EU i nada se da on vodi ka sveobuhvatnom sporazumu o normalizaciji, zasnovanom na međusobnom priznanju, izjavila je za Glas Amerike zamenica pomoćnika državnog sekretara za Evropu i Evroaziju Moli Montgomeri, prenosi N1.\n“Verujemo da su oni osnova svega što pokušavamo da uradimo, bez obzira da li je reč o borbi protiv Kovida 19 ili klimatskim promenama, ili suprotstavljanju štetnim aktivnostima Rusije i Kine. Želimo da sarađujemo sa našim evropskim partnerima. I dalje verujemo da je naš cilj – Evropa koja je celovita, prosperitetna i u miru. I radićemo na tom cilju naredne četiri godine”, izjavila je ona.\nPrema njenim rečim, SAD su posvećene saradnji sa EU koja posreduju u dijalogu, dodajući da je to veoma važan princip.\n“Mislim da je to veoma važan princip za naš angažman na Zapadnom Balkanu. Znamo da smo najuspešniji tamo kada radimo rame uz rame sa našim evropskim saveznicima i partnerima. I to će biti naš pristup”, rekla je Montgomeri.\nNa pitanje da li SAD vrše pritisak na evropske zemlje da se odluče između Vašingtona i Pekinga, Mongomeri je odgovorila da Vašington ne traži od zemalja da se odluče između SAD i Kine.\nFon Kramon: Vlada Kosova odlučila da radi tvrdoglavo, dijalog neće funkcionisati bez kompromisa\n“Želimo da radimo zajedno da okončamo pandemiju. Istovremeno znamo da Kina koristi multilateralni sistem da bi promovisala svoje interese i podrila neke od naših zajedničkih principa. Zbog toga želimo da blisko sarađujemo sa našim partnerima i saveznicima na zaštiti tih interesa i na suprostavljanju pokušajima Kine da podrije međunarodni poretak”, rekla je Montgomeri.\nPalmer: Pitanja BiH i odnosa Srbije i Kosova za SAD su dva odvojena pitanja\nIako se među nekim ekspertima pa i zvaničnicima, pitanja BiH i odnosa Srbije i Kosova često povezuju, za Vašington su to dva odvojena pitanja, izjavio je specijalni izaslanik državnog sekretara za Zapadni Balkan Metju Palmer za redakciju Glasa Amerike za BIH, prenosi FoNet.\nPrema njegovim rečima, SAD bi istovremeno želele da vide napredak u BiH na reformskom planu, ali da se povlači nikakva veza između procesa dijaloga Beograda i Prištine i onoga što se događa u BiH.\n“Ako može doći do pomirenja i normalizacije između Srbije i Kosova, rekao bih da je to dobro za sve u regionu, uključujući i Bosnu i Hercegovinu, ocenio je on. Ako Bosna i Hercegovina može uvesti reforme potrebne za napredak na evropskom putu, mislim da je to dobro za njene susede. Mislim da je to dobro za Crnu Goru, za Srbiju. To je dobro za Hrvatsku, dobro za čitav region”, dodao je on.\nDijalog Beograda i PrištineMetju PalmerMoli MontgomeriSAD


kina - Stranica 9 od 19 - Dnevni list Danas\nPočetna » kina » Page 9\nPiše: M. Obradović 19. 9. 2018.\nPiše: M. Obradović 18. 9. 2018.\nSiniša Mali potpisao dva sporazuma o obilaznici oko Beograda\nMinistar finansija Siniša Mali potpisao je danas u Pekingu dva važna sporazuma, u vezi sa obilaznicom oko Beograda, a potpisivanju su prisustvovali predsednik Srbije Aleksandar Vučić i predsednik Kine Si Đinping.\nJavna diplomatija i ekonomski rast Kine, tema je predavanja koje će se, u organizaciji Instituta Konfucije u Beogradu i Centra za kulturu Smederevo, održati u utorak, 18. septembra, sa početkom u 19 sati u Koncertnoj dvorani Centra.\nSiniša Mali potpisao pet sporazuma u Pekingu\nMinistar finansija u Vladi Republike Srbije Siniša Mali danas je u Pekingu potpisao pet sporazuma sa velikim kineskim kompanijama, navodi se u saopštenju Ministarstva finansija.\nPiše: Lj. Bukvić 17. 9. 2018.\nVučić: Sporazum od milijardu dolara\nSrbiji se otvara prilika da uz kineska ulaganja, za dve do tri godine postane zemlja s najvišim privrednim rastom u Evropi, poručio je predsednik Srbije Aleksandar Vučić posle nekoliko važnih sastanak koje su on i članovi visoke državne delegacije imali tokom posete Narodnoj Republici Kini.\nVučić svečano dočekan u Pekingu\nPredsednik Srbije Aleksandar Vučić doputovao je u Peking, u posetu Kini, gde će učestvovati na Svetskom ekonomskom forumu, poznatijem kao „letnji Davos“. Kako prenosi RTS, Vučić je dočekan na aerodromu u Pekingu uz najviše počasti. Predviđeno je da srpska delegacija sa kineskom stranom potpiše deset sporazuma.\nPredsednik Republike Srbije Aleksandar Vučić boraviće u Narodnoj Republici Kini od 16. do 19. septembra, saopšteno je iz njegove Službe za saradnju s medijima.\nVučić: Nemoguć sporazum sa Kosovom bez sveobuhvatnog paketa za Srbiju\nNemamo nikakav nacrt sporazuma sa Kosovom, a kamoli predlog, rekao je danas predsednik Srbije Aleksandar Vučić i dodao da je nemoguće postići sporazum bez sveobuhvatnog paketa za Srbiju.


Preko poslovanja u oblasti umetnosti do uspešne karijere - WANNABE MAGAZINE\nPreko poslovanja u oblasti umetnosti do uspešne karijere\nDa li želite da naučite da radite na projektima koji su vezani za kulturu i umetnost, kao i da naučite šta se sve radi u velikim kulturnim organizacijama i kako se organizuju projekti u dizajn studijama? Povezivanjem studija iz marketing menadžmenta i kulture i dizajna, naučićete da znanje iz marketinga i PR-a sprovedete na konkretna dela koja će biti korišćena u kreativnim oblastima, kao što je rad u velikim institucijama kulture ili medijskim kućama koje svakako zahtevaju rad na velikim i složenim organizacijama.\nIstraživanjem tržišta rada, prepoznao se kvalitet ovakvog načina poslovanja, kao i prednosti i mogućnosti korišćenja menadžmenta u oblasti umetnosti. Sada imate tu mogućnost da svoje znanje unapredite studirajući Menadžment u kreativnim industrijama, koji će vam doneti napredak u karijeri, kao i u razvijanju znanja i veština iz dve od najtraženijih oblasti na traštu rada – menadžmenta, kulture i umetnosti.\nOvaj studijski program na diplomskim akademskim studijama namenjen je onima koji u svojoj budućoj ili sadašnjoj karijeri žele da se bave planiranjem, organizovanjem i vođenjem u oglasnim i kreativnim agencijama, institucijama kulture i umetnosti (bilo da one pripradaju vladinom ili nevladinom sektoru), medijskim kućama i drugim vidovima organizacija koje se javljaju u kreativnoj industriji, projekti (isključivi, ponovljivi, festivali, itd.). Cilj programa je taj da prepoznate svoje posebne sklonosti i orijentacije i da se tako lakše usmerite ka izgradnji sopstvenih istraživačkih kompetencija u ovoj oblasti.\nObrazovni profil koji se dobija kroz ovakvo školovanje obuhvata više branši: menadžer u kulturi i umetnosti, menadžer u medijima, vođa projekta / asistent vođe projekta / učesnik projekta u oblasti kulture, umetnosti ili medija, savetnik za kulturu/medije, savetnik za projekte u kulturi, umetnosti ili medijima, menadžer klijenta (u marketingu i kod nas najčešće spominjan kao account menadžer), itd.To uključuje poslove kao što su analize i istraživanja auditorijuma i trendova u kulturi i medijima, vođenje poslova u dizajn studijama, kreiranje i rukovođenje projektima u oblasti kulture i umetnosti, kao i osmišljavanje i vođenje komunikacija i odnosa s javnošću, analiziranje medijskog sadržaja, razvijanje strategija komunikacija i trendova u kulturi i medijima, savetovanje u oblasti menadžmenta u kulturi i komunikacijama.\nKako naše tržište sve više teži ka tome da napreduje u svakom segmentu poslovanja i da efikasno funkcioniše u dve ili više različitih oblasti odjednom, tako se za sve one koji žele da posluju na ovaj način, otvaraju nova radna mesta, koja znaju biti jako dobro plaćena. Prosečna plata za menadžere koji se bave kreiranjem brenda i njegovim plasiranjem, u Srbiji imaju prosečnu platu u vrednosti od 77.773 RSD, Media planer ima prosečnu platu 52.571 RSD, dok na primer menadžeri koji se angažuju za organizovanje dešavanja i manifestacija imaju prosečnu platu od 73.615 RSD. Ovakve prosečne plate u Srbiji svakako mogu da doprinesu razvoju vaše kvalitetne budućnosti i omogućiti vam da svoje znanje svakodnevno usavršavate iz oblasti koju volite.


Najviše rasprave o 25. novembru - Klix.ba\nNajviše rasprave o 25. novembru\nPS BiH o praznicima\n7.12.2009. u 18:13\nPredstavnički dom Parlamentarne skupštine BiH obavio je raspravu o Prijedlogu zakona o praznicima BiH i neradnim danima, čiji je predlagač Vijeće ministara i kojim se, prvi put u dejtonskoj BiH, pokušavaju utvrditi praznici koji bi važili u cijeloj zemlji.\nTokom rasprave više nego o sadržaju predloženog zakona diskutovalao se o mogućnosti da 25. novembra, datum zasjedanja ZAVNOBIH-a 1943. godine, eventulno bude obilježavan kao dan državnosti BiH.\nPoslanik SNSD-a Drago Kalabić istakao je da je ovaj prijedlog zakona dobio podršku oba entiteta, što je, kako je naveo, danas ignorisano od bošnjačkih poslanika.\nGovoreći o mogućnosti uvođenja 25. novembra kao datuma koji bi bio dan državnosti BiH, Kalabić je istakao da su principi ZAVNOBIH-a sada više nemaju raniji smisao, jer su bili dio principa AVNOJ-a.\nPredsjedavajući Predstavničkog doma Parlamentarne skupštine BiH Milorad Živković istakao da je o ovom pitanju potreban kompromis, a ne principi "sve ili ništa", te da u ovom prijedlogu zakona nema ničega uvredljivog i da ga je potrebno usvojiti, a kasnije amandmanski dorađivati.\nMinistar civilnih poslova BiH Sredoje Nović istakao je da je pitanje ovog zakona pokazalo koliko je teško doći do konsenzuza u BiH.\n"Ne mogu se saglasiti da ovo nisu praznici BiH, prihvatanjem ovih datuma koji su i međunarodni oni će postati i naši. Pozivam da se amandmanima dorade nedostaci ovog prijedloga. Mi smo u pripremi prijedloga ovog zakona željeli da dođemo do zajedničkog stava, ali vidjelo se da su oni različiti, i ovo je trenutno ono u čemu se slažemo", rekao je Nović.\nPoslanik PDP-a Branko Dokić istakao je da je za PDP moguće da dan državnosti jedino može biti dan potpisivanja Dejtonskog sporazuma - 21. novembar, napomenuvši da 25. novembar može biti jedino obilježivan kao dan zasjedanja ZAVNOBIH-a.\nPoslanik HDZ-a 1990 Vinko Zorić istakao je da je kontinuitet države potreban, ali da nije dobro da dan državnosti bude 25. novembar, dan zasjedanja ZAVNOBIH-a.\n"Treba podržati načela ovog zakona u prvom čitanju, a kasnije ga je moguće amandmanski dorađivati", rekao je Zorić.\nPoslanik HDZ-a 1990 Martin Raguž predložio je tokom rasprave da dan međunarodnog priznanja BiH - 6. april 1992. godine bude obilježivan kao Dan nezavisnosti BiH, a 22. maj 1992. godine - datum kada je BiH primljena u UN, kao Dan državnosti BiH.\nPrijedlogom zakona o praznicima BiH i neradnim danima predviđeno je da praznici u BiH budu Nova godina - 1. i 2. januar, Prvi maj - 1. i 2. maj, Dan pobjede nad fašizmom i Dan Evrope - 9. maj, te Dan podrške žrtvama nasilja - 26. juni.\nZa pravoslavnu, katoličku, islamsku i jevrejsku religijsku zajednicu predviđeno je po pet neradnih dana za vjerske praznike.\nprije 18h 46m 98\nprije 6h 43m 137\nprije 7h 34m 122


Lepa Brena, Saša Popović i Grand produkcija donirali 300.000 evra za pomoć ugroženima! - Muzika - Region - Vesti - Svet Plus\nLepa Brena, Saša Popović i Grand produkcija donirali 300.000 evra za pomoć ugroženima!\n22:10 25. MAJ 2014.\nZvezde Granda 2014: Sav prihod od SMS glasanja ide poplavljenim područjima!\nIako do sada nisu baš puno u javnosti govorili o svojim humanim delima koja su učinili kako bi pomogli ugroženom stanovništvu, Lepa Brena, Saša Popović i njihova produkcijska kuća Grand, donirali su 300.000 evra za obnovu kuća, koja su usled nezapamćenih poplava na hiljade ljudi ostavile bez krova nad glavom.\nBrena je napomenula kako se tu njihova akcija ne završava i da će pored prihoda koji su donirali, akciju nastaviti kroz takmičenje za Zvezde Granda, čiji će iznos od SMS glasanja biti uplaćen na račun Vlade Srbije i pomoć ugroženom stanovništvu. Pevačica je takođe apelovala i na sve ljude dobre volje, da nastave da pomažu ljudima, jer nakon što se strasti stišaju, njima će pomoć biti potrebnija više nego ikada.\nFoto: Facebook/Zvezde Granda 2013/2014 - Official\nLepa BrenaSaša PopovićSasa Popovic


Austrijski kancelar Sebastijan Kurc izjavio je, u vezi sa dijalogom Beograda i Prištine, da je obojici predsednika obećao punu podršku Austrije i da se nada "skorom daljem napretku".\nSebastijan Kurc je u intervjuu sarajevskom listu Dnevni avaz, upitan da li veruje da bi do kraja godine mogao da bude postignut dogovor Beograda i Prištine o statusu Kosova i da li bi Austrija prihvatila razmenu teritorija u tom slučaju, rekao da podržava svaki dogovor, ali da razmenu teritorija teško može da zamisli.\n"Mi podržavamo svaki dogovor koji za rezultat ima jaču saradnju između zemalja Zapadnog Balkana i više stabilnosti u regionu... Razmenu teritorija samo teško mogu da zamislim, jer region sigurno ne čini stabilnijim ako i mnogo godina posle oružanog konflikta još pokušavamo da pomeramo granice", poručio je Kurc.\nKancelar je naveo da za Austriju Zapadni Balkan nije samo težište aktuelnog predsedavanja Savetom Evropske unije nego je već godinama i suštinski deo austrijske spoljne i evropske politike.\n"Želimo da u ovom, za nas važnom regionu zauzmemo aktivnu ulogu i da se za vreme predsedavanja odlučno založimo za napredak u stvarima vezanim za EU perspektive zemalja Zapadnog Balkana", kazao je Kurc.\nKancelar je rekao da je Zapadni Balkan među pet prioriteta Austrije tokom šestomesečnog predsedavanja EU.\nAustrija za teritorijalni integritet i suverenitet BiH\n"Austrija se izjašnjava za teritorijalni integritet i suverenitet BiH. Uz to, mi se jasno zalažemo za EU perspektivu za celi region na temelju individualnog napretka pojedinih država", naveo je Kurc i dodao da "što se tiče BiH, postoji jasna perspektiva pristupanja za suverenu i celovitu državu".\nAustrijski kancelar je ocenio i da je "potrebna promena sistema evropske migracione politike".\n"Ilegalni migranti se, posle spasavanja, moraju zaustaviti i zbrinuti na spoljnoj granici, a nakon toga, treba da se što je moguće brže vrate u svoje zemlje porekla. Ako ovo ne bi bilo moguće, treba da im se ponudi privremena zaštita u centrima u sigurnim trećim zemljama", rekao je Kurc.


Amnesti: Neusvajanje rezolucije o Srebrenici uvreda za žrtve\nRuski veto na rezoluciju Saveta bezbednosti UN o genocidu u Srebrenici je uvreda za porodice žrtava tog masakra i omešće pokušaje pomirenja zajednica u Bosni i Hercegovini, saopštila je danas međunarodna organizacija za ljudska prava Amnesti Internešenal (Amnesty International).\n"Masakr više od 8.000 muslimanskih muškaraca i dečaka u Srebrenici, jula 1995. godine, otkrio je tragične nedostatke odgovora UN na bosanski rat. Dvadeset godina kasnije nemogućnost Saveta bezbednosti da prizna ta ubistva kao genocid, uvreda je uspomene na mrtve", rekao je Džon Dalhuizen, direktor Amnestija za Evropu i centralnu Aziju, navodi se u saopštenju izdatom u sedištu te organizacije, u Londonu.\n"Takođe se radilo o priznavanju hitne potrebe da se obezbedi pravda za žrtve i dugoročna podrška preživelima, uključjući one koji su bili izloženi seksualnom nasilju, i razjašnjavanje sudbine više 8.000 nestalih u ratu", dodao je on.\nOn je rekao da Amnesti pozdravlja to što su Velika Britanija koja je predvodila pregovore o predlogu rezolucije, i druge članice Saveta bezbednosti koje podržavaju tekst, ostale čvrste u uverenju da je potrebno priznati da događaji pre 20 godina u Srebrenici predstavljaju genocid.\n"To je preduslov za pomirenje, a negiranje genocida znači izneveriti patnju žrtava i njihovih porodica", rekao je Dalhuizen. Amnesti je najavila da će 10. jula izdati posebno saopštenje o Srebrenici.


Obama o energiji\nPredsednik Barak Obama govori na koledžu u Merilendu\nAmerički predsednik Barak Obama optužio je svoje političke protivnike da se zalažu za prevaziđenu energetsku politiku, zbog koje će zemlju dovesti u položaj da zavisi od ostatka sveta.\nObama se obratio studentima koledža u blizini Vašingtona u vreme kada su mnogi Amerikanci zabrinuti zbog sve većih cena goriva. Republikanski predsednički pretendenti kritikovali su predsednika Obamu da ne radi dovoljno na eksploataciji domaćih rezervi nafte i gasa, ali je Obama danas odgovorio da "čak i kada bi se bušilo na svakom centimetru Amerike, to ne bi rešilo problem".\nObama je poručio da bi Sjedinjene Države, čak i kad bi maksimalno iskoristile sve potencijale svojih naftnih rezervi, i dalje bile zavisne od strane nafte i dodao: "Ne možemo da dozvolimo da budemo taoci onoga što se dešava na drugoj strani planete ... Amerika kontroliše svoju sudbinu".\nAmerički predsednik upozorio je da će razvoj i potražnja za automobilima u zemljama poput Kine i Indije, i nemiri na Bliskom istoku samo doprineti povećanju cena nafte. Obama je rekao da SAD treba da se skoncentrišu na razvoj alternativnih izvora energije - kao što su solarna i energija vetra - i da prekinu da daju ogromne subvencije naftnim kompanijama.


Prikazivanje članaka po tagu jedinice\nsubota, 17 jul 2021 14:39\nUskoro Odluka o služenju vojnog roka u Srbiji: Načelnik Zapadnobačkog upravnog okruga Goran Nonković pozvao na radni sastanak predstavnike Ministarstva odbrane\n* Načelnik Zapadnobačkog upravnog okruga Goran Nonković održao je i tokom ove sedmice jedan od radnih sastanaka u nizu. Načelniku Okruga Nonkoviću se na poziv odazvao načelnik Regionalnog Centra ministarstva odbrane Novi Sad, pukovnik Miodrag Nadlački\nSastanak je, srednje julske srede (14. jul) održan u cilju informisanja odgovornih lica Zapadnobačkog upravnog okruga, gradonačelnika i predsednika jedinica lokalnih samouprava sa pravima i obavezama kao i dostignutim stepenom priprema za odbranu na teritoriji nadležnosti.\nU kabinetu načelnika Okruga Gorana Nonkovića, sastanku osim načelnika Regionalnog Centra resornog ministarstva pukovnika Miodraga Nadlčkog prisustvovali i načelnik Centra Ministarstva odbrane Sombor major Slavko Đipalo, gradonačelnik Grada Sombora Antonio Ratković, zamenici gradonačelnika/predsednika sve četiri jedinice lokalnih samouprava Okruga.\nNa sastanku su prezentovane obaveze jedinica lokalne samouprave u planiranju pripreme za odbranu, normativno pravno uređenje planiranja za odbranu, dostignuti nivo planiranja pripreme za odbranu na teritoriji nadležnosti, kao i primena Zakona o tajnosti podataka. Takođe, od strane načelnika, pukovnika Nadlačkog prisutni su dobili najnovije informacije u vezi sa predstojećim pripremama u slučaju stavljanja odluke van snage o obustavi služenja vojnog roka i civilne službe.\nS tim u vezi kako je zaključeno, tokom naredna dva meseca, avgust/septembar će biti doneta Odluka o služenju vojnog roka. Vojni rok predviđeno je da traje 6 meseci: 3 meseca obuke i 3 meseca služenja u jedinici. Prvi regruti biće upućeni u jedinice već u septembru naredne godine.\n- Dodatak, fotografija sa radnog sastanka u slajdu -\nCentar Ministarstva za lokalnu samoupravu


Fon Kramon: Protiv sam prekrajanja granica, jedino sam ja kritikovala Kurtija što je glasao u Albaniji - Kosovo Online\nFon Kramon: Protiv sam prekrajanja granica, jedino sam ja kritikovala Kurtija što je glasao u Albaniji\n29. Novembar 2021. • 21:08\nNemačka poslanica iz redova Zelenih u Evropskom parlamentu i izvestilac EP za Kosovo Viola fon Kramon navela je za N1 da nije na njoj da predlaže šta nova ministarka spoljnih poslova Nemačke, Analena Berbok, treba da kaže Vladi Srbije.\n“Analena je dovoljno pametna da i sama prouči sadašnju unutarpolitičku situaciju i da će samim tim doneti odgovarajuću procenu”, rekla je ona i dodala da koalicioni sporazum kojim je formirana vladajuća većina u Nemačkoj u velikoj meri stavlja Zapadni Balkan u centar pažnje.\n“Uvek sam i uvek ću biti protiv prekrajanja granica, u tom smislu ja sam bila jedina koja je kritikovala Kurtija što je glasao u Albaniji”, rekla je Viola fon Kramon.\nViola fon Kramon Taubadel Nemačka Kosovo Srbija Zapadni Balkan\nVučić o Fon Kramon: Ne možete me ubediti da neko ko želi nezavisno Kosovo želi dobro Srbiji\nPredsednik Srbije Aleksandar Vučić izrazio je danas zahvalnost što predsednik Rusije Vladimir Putin iskazuje poštovanje prema Srbiji, ali je dodao da je "za nas je mnogo važniji rezultat" u razgovorima o ceni gasa, prenosi Tanjug.\nFon Kramon: Ne želimo da RS bude moneta za ustupak Srbije Kosovu


Dodik pred izbore obećava po 100 KM, a korisnije sniženje PDV-a i akciza SNSD ostavlja po strani - Portal 072info\nMilorad Dodik, predsjednik SNSD-a i član Predsjedništva Bosne i Hercegovine, najavio je da će penzionerima, mladim i borcima u RS-u biti isplaćeno po 100 KM, a novac, 50 miliona KM, bit će osiguran iz budžeta.\nNaravno, Dodik tvrdi da je to pomoć, dok opozicija jasno detektuje da je riječ o transparentnoj kupovini glasova pred izbore koji su zakazani za 2. oktobar.\nKolika je zaista briga Dodika i SNSD-a za građane pokazuje to što su, uz podršku partnera iz HDZ-a, osigurali da Bosna i Hercegovina još nije snizila porez na dodanu vrijednost na osnovne životne potrepštine niti ukinula akcize na naftu. Sve ide ka tome da od ovoga ni neće biti ništa.\nDa bi korist od sniženja PDV-a i ukidanja akciza bila višestruko veća od ovih 100 KM i obuhvatila bi daleko veći broj građana, istakao je i ekonomski analitičar Zoran Pavlović.\n– Međutim, političari vole da budu predmet obožavanja svojih građana, ne razumijući da je to kupovina glasova na kratak rok – dodao je Pavlović.\nKazao je da bi ukidanje akciza na naftu i sniženje stope PDV-a na osnovne potrepštine zasigurno pomoglo, da su neke države to i uradile i da sve zemlje gledaju kako da ne povećaju javne troškove, a da se sredstva vrate građanima.\n– Ovdje nikoga nije briga za građane, od predsjednika stranaka do ljudi koji žive u sigurnom okruženju u Parlamentu BiH – dodao je Pavlović.\nDodik je, najavljujući ovih po 100 KM, kojim često kiti harmonikaše, kazao da je namjera “da se penzionerima osigura i pomogne za plaćanje zimnice i računa, a mladima koji se školuju ili studiraju, pomogne da nabave nove udžbenike ili za bilo šta što je njima potrebno”.\nPavlović cijeni da je 100 KM penzionerima značajna pomoć, da li za zimnicu ili da plate zaostale račune za struju, da je to činio i predsjednik Srbije Aleksandar Vučić i nije van pameti da se tako dio više prikupljenih poreza vrati građanima.\nNo svi građani znaju šta je nekada bilo 100 KM, a šta to znači danas i s koliko artikala izađu iz prodavnice za 100 KM, pa je pitanje može li taj iznos pokriti zimnicu i jedne režije ili pak knjige neophodne studentu.\nUporedo s tim Dodik je najavio je da će od naredne sjednice Narodne skupštine RS-a biti donesena odluka da se sudijama i tužiocima omogući povećanje plaća za deset posto. Sada osnovna mjesečna plaća sudija i tužilaca, u kojoj su sadržani porez na dohodak i doprinosi, iznosi od 4.000 KM do 7.400 KM, prema aktuelnom zakonu.\nStoga i ne čude neki komentari da je trebalo zamijeniti, pa penzionerima dati deset posto veću penziju, a sudijama i tužiocima po 100 KM.\nPrethodni članakPrijetnja stigla u medije: 500 kg eksploziva eksplodirat će oko 17 sati\nSljedeći članakOva vježba pomoći će vam da se riješite bolova i ukočenosti\nU JEDAN DIO BIH STIŽE 35 MILIONA EURA: Zapaljiva retorika “urodila plodom”\nPrijeti li Zapadnom Balkanu destabilizacija i koliko su politike Vučića i Dodika usklađene\nOtvorena još jedna džamija u BiH\nUz Ašare, dove i tekbire, u prisustvu brojnih zvanica...


► Napadači ubili 43 osobe u dva sela u Burkini Faso\nNaoružani muškarci napali su sela Dinguila i Barga u provinciji Jatenga, navela je vlada i dodala da je poslala vojsku u tu oblast.\nU napadima je povređeno najmanje šest ljudi i oni su smešteni u bolnicu.\nPortparol vlade rekao je za Asošiejted pres da ne zna ko stoji iza napada.\nU napadnutim selima žive stočari iz etničke grupe Fulani koje napadaju lokalne grupe za odbranu i vojska, zbog njihove navodne povezanosti sa džihadistima.\nNeimenovani stanovnik obližnjeg grada Uahiguja rekao je za AP da su napadi izvedeni pošto su džihadisti tražili sklonište u selu Dinguila.\nPrema njegovim rečima, lokalne grupe za odbranu pratile su ekstremiste do sela i izvršile masakr.\nNapadi ekstremista povezanih sa Islamskom državom i Al Kaidom potresaju Burkinu Faso, na koju su prošireni prethodne godine iz susednog Malija. Napadi su doveli do raseljavanja stotina hiljada ljudi.\nPrema podacima nevladine organizacije ACLED, koja prikuplja podatke o sukobima, u Burkini Faso je prošle godine zabeleženo gotovo 2.000 ubistava više nego 2018. godine, što je šestostruko povećanje.


Izvor: SrbijaDanas.com, 27.Nov.2021, 12:14\nSusret predsednika Srbije Aleksandra Vučića sa predsednikom Rusije Vladimirom Putinom, predstavlja događaj godine, rekao je za Dejan Miletić, predsednik Centra za proučavanje globalizacije.\n- Često sam kroz lupu analizirao rusko-srpske odnose i nekako mi je uvek falilo konkretnih stvari. Bilo je raznih situacija koje su me asocirale na zakulisne radnje. Ovog puta su izdominirali i pokazali kako treba da >> Pročitaj celu vest na sajtu SrbijaDanas.com << se odnosi prema Srbiji - kaže Miletić.\nIstiče da je ovo demonstracija koliko su napori Srbije da očuva dobre odnose sa Rusijom poštovani tamo.\n- Ne radi se tu o novcu, to je imidž jedan, strateško pokazivanje, to je mnogo mnogo više - rekao je Miletić.\nOn dodaje da je Putin održao lekciju moćnicima širom sveta kako se održavaju odnosi i kako se poštuje, i kako se dobro dobrim vraća.\n- Voleo bih da ovi sa zapada nauče lekciju kako se sa Srbijom razgovara i šta se poštuje - rekao je Miletić.\nOn ističe da je Srbija na čelu sa Vučićem postigla upravo to poštovanje.\nAleksandar Jovanović, novinar i narodni poslanik, rekao je da je Vučić učinio stvar koja mu se figurativno obila o glavu, a to je, kako kaže, da, kada učini neku dobru stvar, onda to više nije vest.\n- On je postigao dobar dogovor sa Putinom, i neko odmah kažu da se to i očekivalo. Međutim, niko ništa ne poklanja tek tako i ne daje - rekao je Jovanović.\nKako kaže, kada su se uvodile sankcije, utrkivali su se ko će pre da ih uvede.\n- Ono što su mnogi uradili, i način na koji su to uradili, sada je mogao da im se vrati kao boomerang. Međutim, Putin je mogao da upotrebi “mač” da te glave odu, ali on pokazuje diplomatiju novog svetskog poretka i toga kako ona treba da izgleda - rekao je Jovanović.


TotalCar.rs » Novo ime za novi početak – Fisker je sada Karma\nFisker, Karma, novo\n0 komentara 2018 pregleda\nNakon što je doveden do bankrota i prodat kineskoj grupi Wanxiang, proizvođač luksuznih hibridnih automobila Fisker promeniće ime u Karma Automotive, po jedinom serijskom modelu koji je kompanija do sada izrađivala.\nKako bi se distancirali od starog naziva kompanije, koji se povezuje sa neuspehom, novi vlasnici odlučili su da promene ime firme.\nPri tome su sačuvali uspomenu na model Karma, koji je imao relativni tržišni uspeh, dok se Fisker nije suočio sa krizom.\nOsim u nazivu kompanije, ime Karma zadržaće se i u oznaci novog hibridnog “Plug-In” modela koji će početi da se proizvodi polovinom 2016. godine.\nIako Karma Automotive ima kineskog vlasnika, sedište nove firme i proizvodni pogon nalaze se u Kaliforniji.\nBivšu kompaniju, Fisker Automotive, osnovao je 2007. godine Henrik Fisker koji je prethodno ostavio značajan trag u Aston Martinu.\nPrvi model, Karma, u početku je privukao pažnju svetske automobilske javnosti, ali i imućnih američkih kupaca koji su želeli da se razlikuju od drugih na putu. Međutim, stvari su pošle neželjenim tokom polovinom 2012.\nNevolje su započele kada je Fisker objavio vanredni poziv na servis za 239 primeraka modela Karma. Kao razlog naveden je problem sa baterijama i mogućnost nastanka kratkog spoja koji bi doveo do požara, da bi se u avgustu 2012. godine jedan automobil zaista zapalio “sam od sebe” u Kaliforniji.\nZatim je došlo do zastoja u proizvodnji zbog problema sa dobavljačem pogonskih baterija koji je u međuvremenu bankrotirao. Veliki peh zadesiio je kompaniju tokom superoluje Sendi koja je krajem oktobra 2012. pogodila severoistočne krajeve SAD.\nTada je u Nju Džerziju uništeno oko 300 novih primeraka modela Karma, što je bio veliki udarac za proizvođača koji je do tada kupcima isporučio ukupno 2.000 ovih automobila.\nKako od sredine 2012. godine nije proizvela ni jedan automobil, kompanija je zapala u finansijske probleme. Osnivač, dizajner i predsednik, Henrik Fisker, bio je prinuđen da 2013. napusti firmu koja je bila pred bankrotom.\nKineski Wanxiang kupio ju je 2014. za 149,2 miliona dolara (oko 134 miliona evra).


Remi kao i pobjeda: Slavlje u Beču, Zmajevi se plasirali u A diviziju Lige nacija – TuzlaInfo.ba\nRemi kao i pobjeda: Slavlje u Beču, Zmajevi se plasirali u A diviziju Lige nacija\n15/11/2018 | 21:29\nNogometna reprezentacija Bosne i Hercegovine večeras je u susretu 5. kola UEFA-ine Lige nacija protiv Austrije u Beču odigrala bez golova 0:0 i sa 10 bodova iz četiri utakmice osigurala prvo mjesto u B3 grupi, koje nas vodi u A Ligu nacija, te otvara vrata plasmana na naredno Evropsko prventvo.\nNaše reprezentativce je na Ernst Happel stadionu u Beču bodrilo oko 15.000 navijača, koji su Zmajevima priredili skoro pa domaći ambijent, za što su im se Džeko, Pjanić, Bešić i ostali reprezentativci odužili borbenom partijom koja je rezultirala velikom bodom.\nVečeras su obje reprezentacije u otvorenoj igri priredile odličnu nogometnu predstavu sa mnogo dobrih šansi, ali bez golova, što nam je u ovom slučaju i odgovaralo.\nNogometna reprezentacija BiH će u narednom izdanju Lige nacija (2020/2021) igrati u elitnoj diviziji (Ligi A), a prvo mjesto u grupi garantuje odličnu poziciju kada su u pitanju kvalifikacije za Euro 2022. godine. Naime, Zmajevi su već sada osigurali barem baraž ukoliko se ne uspiju kvalificirati na smotru najboljih evropskih reprezentacija kroz kvalifikacije.


Policijski čas od 108 sati, od četvrtka do sledećeg utorka: Čeka li nas najrigoroznija mera zabrane do sada?\nKrizni štab Vlade Srbije za borbu protiv epidemije virusa korona najverovatnije će sutra ili u sredu razmotriti meru totalne zabrane kretanja za vreme uskršnjih praznika, koja bi, prema najrigoroznijem scenariju, podrazumevala uvođenje policijskog časa u trajanju od čak 108 sati - od četvrtka u 17 časova do utorka u pet ujutru.\nZato je zasada izvesnije da će i narednog vikenda, tokom kojeg "pada" Uskrs, na snazi ostati rigorozne mere zabrane kretanja, a ostaje da se vidi da li će biti "preslikan" model policijskog časa od petka po podne do ponedeljka ujutru, ili će se on produžiti i trajati od Velikog petka do drugog dana Uskrsa, odnosno od 17. do 21. aprila.\n- Grad je spreman da prilagodi funkcionisanje sistema ukoliko se donese odluka da zabrana kretanja pred nastupajuće praznike bude duža - istakao je Nikodijević, i naglasio da je za vikend dezinfikovano oko 100.000 kvadrata prostora, pre svega zdravstvenih ustanova i ustanova socijalne zaštite, kao i više od 1.000 vozila javnog prevoza i hitne pomoći.\nMinistar poljoprivrede Branislav Nedimović najavio je juče da bi jedna od prvih mera kojima bi se relaksiralo vanredno stanje zbog virusa korona mogla da bude otvaranje zelenih pijaca, ali u "ograničenom kapacitetu i uz specijalne mere".\n- To je jedna od mera koje ćemo predložiti - rekao je Nedimović, ali i dodao da ćemo morati ipak da sačekamo desetak dana kako bismo videli kako će se situacija razvijati.\nGrađani će o eventualnom produžavanju policijskog časa uoči predstojećeg vikenda i Uskrsa biti obavešteni na vreme, kao što su i o dosadašnjim merama bili informisani - izjavio je juče pokrajinski sekretar za zdravstvo Zoran Gojković.


"Čair" se ubrzano puni pacijentima iz Beograda\nPočetak/Virus Korona/„Čair“ se ubrzano puni pacijentima iz Beograda\nMaja Vodeničarski 2. decembra 2020.\nPrivremena kovid bolnica u niškoj hali „Čair“, u kojoj je 180 kreveta, ubrzano se puni, i to pacijentima iz Beograda.\n„Prema nedelju dana u „Čairu“ je bilo desetak pacijenata, a danas 104. Samo u toku minule noći i juče primili smo iz Beograda 55 pacijenata jer su u tom gradu bolnički kapaciteti ispunjeni“, rekao je koordinator privremene kovid bolnice Goran Stanojević.\nPrema njegovim rečima, pacijenti koji su zbrinuti u „Čairu“ uglavnom imaju laku kliničku sliku, ali ima i srednje teških pacijenata tako da su 22 obolela sa kiseoničkom potporom zbog upale pluća.\nStanojević je rekao da očekuje manji broj pacijenata iz Beograda nakon što bude otvorena bolnica u Batajnici.\n2. decembra 2020. u 20:11\nA Nišlije neka leče upale pluća kod kuće,, baš je humano


Na sastanku u Tuzli analizirano “Kako unaprijediti proces registracije biznisa u Federaciji BiH”\nNaslovnica NAJNOVIJE Na sastanku u Tuzli analizirano “Kako unaprijediti proces registracije biznisa u Federaciji...\nTuzla – Danas je u zgradi Gradske uprave, u Tuzli, održan radni sastanak na temu “Kako unaprijediti proces registracije biznisa u Federaciji BiH”, u organizaciji Nezavisnog biroa za razvoj, te Grada Tuzla kao suorganizatora. Učešće na ovom sastanku uzeli su predstavnici javne uprave, poslovnog i nevladinog sektora, te članovi mreže za lokalni ekonomski razvoj (LEDnet mreža).\nRaspravljalo se o ključnim problemima vezanim za proces registracije poslovanja, sa fokusom na prepreke u registrovanju, obimnu proceduru, dug period i visoke troškove registracije poslovanja.\nZaključci sa ovog sastanka išli su u smjeru pojednostavljenja procedura, eliminisanje parafiskalnih nameta te ubrzavanje postupka kod rješavanja predmeta za otvaranje biznisa. Prijedlozi će biti dostavljeni predstavnicima vlasti radi usaglašavanja i pokretanja procedura za poboljšanje administrativnog okvira u funkciji unapređenje poslovanja. Cijene za registraciju, odnosno takse za registraciju biznisa u Tuzli su veoma povoljne. Sam proces, odnosno procedure dobijanja Rješenja su pojednostavljenje, u skladu sa projektima Svjetske banke, koji su rađeni prije nešto više od dvije godine.\nSkup je održan u sklopu projekta “Boljim poslovnim okruženjem do više radnih mjesta”, finansiran sredstvima Američke agencije za međunarodni razvoj (USAID), u suorganizaciji Grada Tuzla, kao članice LEDnet mreže.


DVADESETOGODIŠNJI Palestinac ubijen je u sukobu s izraelskom vojskom u Beit Ommaru, blizu Hebrona, na okupiranoj Zapadnoj obali, priopćilo je palestinsko ministarstvo zdravstva. "Shawkat Khalid Awad (20) je umro nakon ranjavanja u glavu i u trbuh", navodi se u priopćenju ...\nIzraelske trupe ubile su Palestinca u sukobima koji su u četvrtak izbili tokom ukopa 12-godišnjeg palestinskog dječaka kojeg su dan ranije ubili vojnici, prenosi Al Jazeera saopćenje Ministarstva zdravstva Palestine.\nSvedoci su naveli da je na stotine Palestinaca gađalo kamenjem izraelske snage tokom sahrane u blizini grada Hebrona na okupiranoj Zapadnoj obali, preneo je Rojters. Izraelska vojska je saopštila da su trupe odgovorile sredstvima za razbijanje nereda, mecima 22 kalibra i živom ...\nSTRAŠNI SUKOBI NA SAHRANI MLADIĆA (12): Izraelske snage ubile Palestinca (20), situacija pred pucanjem (FOTO)\nKRVAV DAN NA ZAPADNOJ OBALI: Ubijen palestinac nakon sahrane ubijenog dečaka! U nemirima povređeno još 12 ...\nIzraelske trupe ubile su Palestinca Šavkata Avada u sukobima koji su izbili tokom sahrane 12-godišnjeg palestinskog dečaka koga su vojnici ubili dan ranije. To je saopštilo palestinsko Ministarstvo zdravlja. Svedoci su naveli da je na stotine Palestinaca gađalo kamenjem ...\nDvadesetogodišnji Palestinac ubijen je u četvrtak u sukobu s izraelskom vojskom u Beit Ommaru, blizu Hebrona, na okupiranoj Zapadnoj obali, priopćilo je palestinsko ministarstvo zdravstva. “Shawkat Khalid Awad (20) je umro nakon ranjavanja u glavu i u trbuh”, navodi se u ...


Predsednik Donald Tramp na konferenciji za novinare\nPredsednik SAD Donald Tramp potpisao je uredbu kojom se od federalnih agencija traži da dokažu da ne zapošljavaju ljude iz inostranstva umesto Amerikanaca kvalitikovanih za te poslove. Nije jasno da li će se i kako ova odluka odnositi na Glas Amerike, koji je federalna agencija.\nBela kuća je objavila da će uredba sprečiti državne agencije da Amerikance menjaju jeftinom radnom snagom iz inostranstva.\nKako će uredba uticati na Glas Amerike?\nTrampova uredba je doneta u momentu kada se u Glasu Amerike već razmatra da li da se produže vize novinarima iz inostranstva, koji obično imaju vize J-1.\nRevizija produženja novinarskih viza je odluka Majkla Peka, novog izvršnog direktora Agencije za globalne medije u čijem je sastavu i Glas Amerike, kojeg je na to mesto nominovao predsednik Tramp.\nU Glasu Amerike radi 62 honoraraca i 14 stalno zaposlenih koji su na J-1 vizama, koje dobijaju zbog potrebnog znanja dva jezika (engleskog i jezika na kojem neki od 44 servisa emituje program) i drugih potrebnih veština za obavljanje posla.\nNa pitanje Glasa Amerike da li će nova Trampova uredba uticati i na novinare Glasa Amerike, Bela kuća nije konkretno odgovorila već samo uputila na sajt o zapošljavanjima u vladi SAD za one koji nisu američki državljani.\nPortparol Agencije za globalne medije rekao je da se analiza svake pojedinačne J-1 vize radi sa ciljem da se poboljša interni menadžment i da se zaštiti nacionalna bezbednost.\nNovinarska udruženja kao što je PEN Amerika i Nacionalni klub novinara saopštili su da bi odbijanje produženja viza za novinare Glasa Amerike mnoge od njih dovelo u rizik da budu uhapšeni u zemljama iz kojih su došli, jer će tamo morati da se vrate ako nemaju vizu.\nNije poznat tačan broj novinara angažovanih na J-1 vizama u ostalim delovima Agencije za slobodne medije kao što su Radio Slobodna Evropa, Radio Slobodna Azija, Kancelarija za emitovanje na Kubi i Mreža za emitovanje na Bliskom istoku.\nTrampova uredba o zabrani izdavanja novih J-1 viza pravi izuzetak za one koji su već u Americi i imaju te vize - kao što je slučaj sa novinarima koji već rade u zgradi Glasa Amerike u Vašingtonu.


pink.rs | Mali: Ovog meseca očekuje se suficit od oko 35 milijardi dinara\nMali: Ovog meseca očekuje se suficit od oko 35 milijardi dinara\nMinistar finansija Siniša Mali izjavio je danas da je srpska ekonomija neuporedivo jača i izdržljivija nego što se očekivalo, kao i da se ovog meseca očekuje suficit od oko 35 milijardi dinara.\nMali je podsetio da je u junu suficit iznosio 25 milijardi dinara, što je skoro 200 miliona evra, dok se ovog meseca očekuje oko 300 miliona evra.\n"Mnogo nam je bolji rezultat, neuporedivo jača ekonomija nego što smo i mi predvideli početkom godine, kada smo planirali treći paket pomoći", rekao je Mali, a saopšteno iz Ministarstva.\nNaveo je da će svim punoletnim građanima dodatnih 30 evra biti isplaćeno u novembru, a da za tu vrstu pomoći ne treba ponovo da se prijavljuju.\n"Očekivali smo rast od šest odsto na kraju ove godine. U prvom kvartalu imali smo rast od 1,7 odsto, a za drugi kvartal tek očekujemo rezultate. Mislim da nećemo ići ispod 12 odsto i da će rast do kraja godine biti veći od šest procenata", rekao je ministar.\nKaže da je od izuzetnog značaja da se novac u trgovini obrće, da trgovina raste, da se nastavlja proizvodnja.\n"Važno je da se raspoloživi dohodak, novac koji građani imaju, ne smanjuje. U nekim razvijenijim ekonomijama to je upravo bila posledica virusa korona. Naime, ljudi su počeli više da štede, da manje troše i to je usporilo privrednu aktivnost", rekao je ministar finansija.\nMali je podsetio da je, i pored nikada veće krize, 2021. godina započeta za uvećanom minimalnom zaradom za 6,6 odsto, uvećanim penzijama za 5,9 procenata i većim zaradama u javnom sektoru za 5 procenata.\nKada je reč o planiranim izdvajanjima za novorođenu decu od 5.000 evra, Mali je rekao da je to neophodnost i prioritet države.\n"U septembru ćemo izaći sa paketom, koji nije vezan samo za prvu bebu, već obuhvata smanjenje određenih administrativnih prepreka, kao i otvaranje mogućnosti za veštačku oplodnju što većem broju žena, planira se povećanje određenih naknada. Imamo konkretne mere u planu da podržimo politiku koja se odnosi na veći broj dece, ali važna je i stabilna ekonomija", rekao je Mali.\nMinistar se osvrnuo i na "Otvoreni Balkan", koji omogućava brži protok robe, usluga, radne snage i istakao da je to ono što podstiče rast u regionu.\n"Podsetiću da je Srbija prošle godine privukla 2,9 milijardi evra stranih direktni investicija, a Crna Gora, Severna Makedonija, BiH, Albanija zajedno 1,7 milijardi. Kada pogledate stope rasta, jasno je da je Srbija dominantna ekonomija na Zapadnom Balkanu", naveo je Mali.\nKada je CEFTA u pitanju, odnosno trgovina u regionu, Mali kaže da za prvih pet meseci Srbija ima suficit od 954 miliona evra.\n"Mi više izvozimo nego što uvozimo. Što je veće tržište, odnosno bez ograničenja, to dominantna ekonomija poput naše ima najviše koristi. Ali i drugi će imati interes. Kao veliko tržište bez ograničenja, vi ste interesantniji jer se atraktivnost investicija povećava, nego kada ste sami i izolovani", zaključio je Mali.\nMINISTAR MALI POKAZAO DA JE U ODLIČNOJ FORMI! U Pragu, na virtuelnom maratonu istrčao 42 kilometra!\nSTIŽE NOVAC! Mali: Danas isplata pomoći autoprevoznicima


Bolje regulisanje tržišta poljoprivrednih proizvoda\nPotpredsednik Vlade Republike Srbije i ministar poljoprivrede, šumarstva i vodoprivrede Branislav Nedimović izjavio je danas da će - Zakon o regulisanju tržišta poljoprivrednih proizvoda - omogućiti da se svima u lancu, od proizvođača do prerađivača, pronađe mesto u sistemu na zakonom regulisan način.\nNedimović je, gostujući na Radio-televiziji Srbije, naveo da će se pred poslanicima uskoro naći Predlog ovog zakona, koji je prošle nedelje usvojila Vlada.\nOn je podsetio na to da Srbija nikada nije imala poseban zakon o regulisanju tržišta poljoprivrednih proizvoda, već je to pitanje do sada bilo definisano u oblasti celokupne trgovine.\nDobićemo alate da na tržištu regulišemo ekstreme, sa najnižim i visokim cenama, što se na primer sada dešava sa žitaricama, pa imamo problem u stočarstvu, rekao je potpredsednik Vlade.\nPrema njegovim rečima, do sada je to bilo regulisano preko instututa robnih rezervi, a po usvajanju zakona, Uprava za agrarna plaćanja će imati posebno telo koje će se baviti praćenjem i utvrđivanjem proizvodačkih cena.\nNedimović je naveo da će biti regulisan i položaj otkupljivača, pa će oni poput turističkih agencija, imati depozit, dodavši da se ovim zakonom propisi u Srbiji usklađuju sa evropskim.\nPotpredsednik Vlade je naglasio da je najvažniji razlog za donošenje ovog zakona - regulisanje srpskog tržišta poljoprivrednih proizvoda, pri čemu je izrazio očekivanje da će pomenuti dokument početi da se primenjuje od sledeće godine.\nOn je, takođe, rekao da se svake godine iz budžeta izdvaja 350 miliona za subvencije poljoprivredi, a ove godine će biti raspisana još dva konkursa, od kojih će jedan, u vrednosti od 60 miliona evra, biti namenjen za nabavku fizičke imovine gazdinstava - opreme, objekata, mehanizacije.